title: Εκτελεστικός κανονισμός (ΕΕ) αριθ. 306/2014 της Επιτροπής, της 25ης Μαρτίου 2014 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               26.3.2014

               EL

               Επίσημη Εφημερίδα της Ευρωπαϊκής Ένωσης

               L 90/16

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 306/2014 ΤΗΣ ΕΠΙΤΡΟΠΉΣ

   της 25ης Μαρτίου 2014
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Μαρτίου 2014.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  58,7

                  TN

                  100,4

                  TR

                  97,9

                  ZZ

                  85,7

                  0707 00 05

                  MA

                  39,8

                  TR

                  140,1

                  ZZ

                  90,0

                  0709 93 10

                  MA

                  36,7

                  TR

                  101,6

                  ZZ

                  69,2

                  0805 10 20

                  EG

                  43,6

                  IL

                  67,7

                  MA

                  46,7

                  TN

                  50,3

                  TR

                  57,1

                  ZZ

                  53,1

                  0805 50 10

                  TR

                  73,5

                  ZZ

                  73,5

                  0808 10 80

                  AR

                  91,7

                  BR

                  90,3

                  CL

                  127,9

                  CN

                  94,6

                  MK

                  30,8

                  US

                  171,1

                  ZA

                  68,9

                  ZZ

                  96,5

                  0808 30 90

                  AR

                  91,7

                  CL

                  154,0

                  TR

                  127,0

                  ZA

                  92,6

                  ZZ

                  116,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 470/2011 της Επιτροπής, της 16ης Μαΐου 2011 , σχετικά με την τροποποίηση του κανονισμού (ΕΚ) αριθ. 828/2009 για τη θέσπιση, για τις περιόδους εμπορίας 2009/2010 έως 2014/2015, λεπτομερών κανόνων εφαρμογής για την εισαγωγή και το ραφινάρισμα προϊόντων του τομέα της ζάχαρης, της δασμολογικής κλάσης 1701, στο πλαίσιο προτιμησιακών συμφωνιών

text:
               17.5.2011

               EL

               Επίσημη Εφημερίδα της Ευρωπαϊκής Ένωσης

               L 129/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 470/2011 ΤΗΣ ΕΠΙΤΡΟΠΉΣ
   της 16ης Μαΐου 2011
   σχετικά με την τροποποίηση του κανονισμού (ΕΚ) αριθ. 828/2009 για τη θέσπιση, για τις περιόδους εμπορίας 2009/2010 έως 2014/2015, λεπτομερών κανόνων εφαρμογής για την εισαγωγή και το ραφινάρισμα προϊόντων του τομέα της ζάχαρης, της δασμολογικής κλάσης 1701, στο πλαίσιο προτιμησιακών συμφωνιών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1528/2007 του Συμβουλίου, της 20ής Δεκεμβρίου 2007, περί εφαρμογής στα προϊόντα καταγωγής ορισμένων χωρών μελών της ομάδας κρατών Αφρικής, Καραϊβικής και Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών (1), και ιδίως το άρθρο 9 παράγραφος 5,
   Έχοντας υπόψη τον κανονισμό (ΕΚ) αριθ. 732/2008 του Συμβουλίου, της 22ας Ιουλίου 2008, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011 και για τροποποίηση των κανονισμών (ΕΚ) αριθ. 552/97, (ΕΚ) αριθ. 1933/2006 και των κανονισμών της Επιτροπής (ΕΚ) αριθ. 1100/2006 και (ΕΚ) αριθ. 964/2007 (2), και ιδίως το άρθρο 11 παράγραφος 7,
   Εκτιμώντας τα ακόλουθα:

               (1)

               Σύμφωνα με το άρθρο 1 παράγραφος 4 του κανονισμού (ΕΚ) αριθ. 828/2009 της Επιτροπής (3), οι χώρες που περιλαμβάνονται στο παράρτημα I του κανονισμού (ΕΚ) αριθ. 1528/2007 ή στο παράρτημα I του κανονισμού (ΕΚ) αριθ. 732/2008 ως λιγότερο αναπτυγμένες χώρες μπορούν να προστεθούν στο παράρτημα I του κανονισμού (ΕΚ) αριθ. 828/2009.

               (2)

               Η Ουγκάντα είναι μια λιγότερο αναπτυγμένη χώρα που περιλαμβάνεται στο παράρτημα I του κανονισμού (ΕΚ) αριθ. 732/2008 και ζήτησε από την Επιτροπή να συμπεριληφθεί στο παράρτημα I του κανονισμού (ΕΚ) αριθ. 828/2009. Η Ουγκάντα παράγει ζάχαρη και, συνεπώς, είναι δυνητικός εξαγωγέας στην Ευρωπαϊκή Ένωση.

               (3)

               Ως εκ τούτου, ο κανονισμός (ΕΚ) αριθ. 828/2009 θα πρέπει να τροποποιηθεί αναλόγως.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I μέρος 1 του κανονισμού (ΕΚ) αριθ. 828/2009 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαΐου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 348 της 31.12.2007, σ. 1.

      (2)  ΕΕ L 211 της 6.8.2008, σ. 1.

      (3)  ΕΕ L 240 της 11.9.2009, σ. 14.

      ΠΑΡΑΡΤΗΜΑ

         «Μέρος I:   Λιγότερο αναπτυγμένες χώρες

                     Ονομασία ομάδας

                     Τρίτη χώρα

                     Αριθμός αναφοράς

                     ΕΚΤΟΣ ΑΚΕ-ΛΑΧ

                     Μπανγκλαντές
                     Καμπότζη
                     Λάος
                     Νεπάλ

                     09.4221

                     ΑΚΕ-ΛΑΧ

                     Μπενίν
                     Μπουρκίνα Φάσο
                     Λαϊκή Δημοκρατία του Κονγκό
                     Αιθιοπία
                     Μαδαγασκάρη
                     Μαλάουι
                     Μοζαμβίκη
                     Σενεγάλη
                     Σιέρα Λεόνε
                     Σουδάν
                     Τανζανία
                     Τόγκο
                     Ουγκάντα
                     Ζάμπια

                     09.4231»


title: Εκτελεστικός κανονισμός (ΕΕ) 2016/249 της Επιτροπής, της 10ης Φεβρουαρίου 2016, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Jambon de l'Ardèche (ΠΓΕ)]

text:
               23.2.2016

               EL

               Επίσημη Εφημερίδα της Ευρωπαϊκής Ένωσης

               L 46/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/249 ΤΗΣ ΕΠΙΤΡΟΠΉΣ
   της 10ης Φεβρουαρίου 2016
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Jambon de l'Ardèche (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και των τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Jambon de l'Ardèche», η οποία καταχωρίστηκε δυνάμει του κανονισμού (ΕΕ) αριθ. 1023/2010 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Jambon de l'Ardèche» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΕ) αριθ. 1023/2010 της Επιτροπής, της 12ης Νοεμβρίου 2010, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Jambon de l'Ardèche (ΠΓΕ)] (ΕΕ L 296 της 13.11.2010, σ. 5).

      (3)  ΕΕ C 330 της 7.10.2015, σ. 3.


title: Εκτελεστικός κανονισμός (ΕΕ) αριθ. 486/2013 της Επιτροπής, της 24ης Μαΐου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               25.5.2013

               EL

               Επίσημη Εφημερίδα της Ευρωπαϊκής Ένωσης

               L 139/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 486/2013 ΤΗΣ ΕΠΙΤΡΟΠΉΣ
   της 24ης Μαΐου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαΐου 2013.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  15,0

                  MA

                  61,6

                  TN

                  74,5

                  TR

                  54,4

                  ZZ

                  51,4

                  0707 00 05

                  AL

                  27,7

                  MK

                  45,5

                  TR

                  132,0

                  ZZ

                  68,4

                  0709 93 10

                  MA

                  110,7

                  TR

                  128,2

                  ZZ

                  119,5

                  0805 10 20

                  EG

                  54,2

                  IL

                  71,7

                  MA

                  77,9

                  ZZ

                  67,9

                  0805 50 10

                  AR

                  87,1

                  TR

                  71,0

                  ZA

                  109,7

                  ZZ

                  89,3

                  0808 10 80

                  AR

                  135,7

                  BR

                  109,6

                  CL

                  135,5

                  CN

                  80,7

                  MK

                  42,6

                  NZ

                  144,6

                  US

                  207,5

                  ZA

                  119,8

                  ZZ

                  122,0

                  0809 29 00

                  US

                  557,8

                  ZZ

                  557,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/980 της Επιτροπής, της 7ης Ιουνίου 2017, για τον καθορισμό εκτελεστικών τεχνικών προτύπων όσον αφορά τα τυποποιημένα έντυπα, τα υποδείγματα και τις διαδικασίες για τη συνεργασία σε εποπτικές δραστηριότητες, επιτόπιες εξακριβώσεις και έρευνες, καθώς και για την ανταλλαγή πληροφοριών, μεταξύ των αρμόδιων αρχών σύμφωνα με την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

text:
                  10.6.2017

                  EL

                  Επίσημη Εφημερίδα της Ευρωπαϊκής Ένωσης

                  L 148/3

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/980 ΤΗΣ ΕΠΙΤΡΟΠΉΣ
      της 7ης Ιουνίου 2017
      για τον καθορισμό εκτελεστικών τεχνικών προτύπων όσον αφορά τα τυποποιημένα έντυπα, τα υποδείγματα και τις διαδικασίες για τη συνεργασία σε εποπτικές δραστηριότητες, επιτόπιες εξακριβώσεις και έρευνες, καθώς και για την ανταλλαγή πληροφοριών, μεταξύ των αρμόδιων αρχών σύμφωνα με την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (1), και ιδίως το άρθρο 80 παράγραφος 4 και το άρθρο 81 παράγραφος 4,
      Εκτιμώντας τα ακόλουθα:

                  (1)

                  Η οδηγία 2014/65/ΕΕ θεσπίζει υποχρεώσεις για τη συνεργασία και την ανταλλαγή πληροφοριών μεταξύ των αρμόδιων αρχών. Στο πλαίσιο της διαδικασίας αυτής, η αρμόδια αρχή μπορεί να ζητήσει τη συνεργασία της αρμόδιας αρχής άλλου κράτους μέλους για επιτόπια εξακρίβωση ή έρευνα.

                  (2)

                  Προκειμένου να διασφαλιστεί ότι οι αρμόδιες αρχές είναι σε θέση να συνεργάζονται και να ανταλλάσσουν πληροφορίες με αποτελεσματικό και έγκαιρο τρόπο για τους σκοπούς της οδηγίας 2014/65/ΕΕ και να παρέχουν η μία στην άλλη πλήρη αμοιβαία συνδρομή, είναι σκόπιμο να καθιερωθούν διαδικασίες, καθώς και υποδείγματα και έντυπα προς χρήση των αρμόδιων αρχών για την εν λόγω συνεργασία και ανταλλαγή πληροφοριών, μεταξύ άλλων για την υποβολή αιτήσεων συνεργασίας ή ανταλλαγής πληροφοριών, την απόδειξη παραλαβής και τις απαντήσεις στις εν λόγω αιτήσεις.

                  (3)

                  Προκειμένου να διασφαλιστεί ότι οι αρχές προς τις οποίες υποβάλλεται η αίτηση διεκπεραιώνουν τις αιτήσεις συνεργασίας ή πληροφόρησης με αποτελεσματικό και ταχύ τρόπο, κάθε αίτηση θα πρέπει να αναφέρει με σαφήνεια τον λόγο υποβολής της αίτησης συνεργασίας ή ανταλλαγής πληροφοριών. Πέρα από τη χρήση των υποδειγμάτων και εντύπων για τις αιτήσεις συνεργασίας ή τις αιτήσεις πληροφόρησης και τις απαντήσεις στις εν λόγω αιτήσεις, οι διαδικασίες για τη συνεργασία και την ανταλλαγή πληροφοριών θα πρέπει να καθιστούν δυνατή και να διευκολύνουν την επικοινωνία, τη διαβούλευση και την αλληλεπίδραση μεταξύ της αιτούσας αρχής και της αρχής προς την οποία απευθύνεται η αίτηση, καθ' όλη τη διάρκεια της διαδικασίας.

                  (4)

                  Ο παρών κανονισμός σέβεται τα θεμελιώδη δικαιώματα και τηρεί τις αρχές που αναγνωρίζονται ιδίως στον Χάρτη των Θεμελιωδών Δικαιωμάτων της Ευρωπαϊκής Ένωσης.

                  (5)

                  Για λόγους συνέπειας και προκειμένου να διασφαλιστεί η ομαλή λειτουργία των χρηματοπιστωτικών αγορών, είναι αναγκαίο οι διατάξεις που προβλέπονται στον παρόντα κανονισμό και εκείνες που προβλέπονται στην οδηγία 65/2014/ΕΕ να εφαρμόζονται από την ίδια ημερομηνία.

                  (6)

                  Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Κινητών Αξιών και Αγορών («ΕΑΚΑΑ») στην Επιτροπή.

                  (7)

                  Η ΕΑΚΑΑ δεν διεξήγαγε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, ούτε προέβη σε ανάλυση του δυνητικού κόστους και οφέλους της καθιέρωσης των τυποποιημένων εντύπων, υποδειγμάτων και διαδικασιών προς χρήση των σχετικών αρμόδιων αρχών, διότι αυτό θα ήταν δυσανάλογο σε σχέση με το πεδίο εφαρμογής και τον αντίκτυπο των εν λόγω προτύπων, λαμβανομένου υπόψη ότι οι αποδέκτες τους θα είναι μόνο οι αρμόδιες εθνικές αρχές των κρατών μελών και όχι συμμετέχοντες στην αγορά.

                  (8)

                  Η ΕΑΚΑΑ ζήτησε τη γνώμη της ομάδας συμφεροντούχων κινητών αξιών και αγορών, που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2),

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Σημεία επαφής
      1.   Οι αρμόδιες αρχές ορίζουν σημεία επαφής για την κοινοποίηση των αιτήσεων συνεργασίας ή ανταλλαγής πληροφοριών, σύμφωνα με τα άρθρα 80 και 81 της οδηγίας 2014/65/ΕΕ, αντίστοιχα. Δημοσιεύουν τα στοιχεία των σημείων επαφής τους στους ιστοτόπους τους.
      2.   Οι αρμόδιες αρχές γνωστοποιούν τα στοιχεία των σημείων επαφής τους στην ΕΑΚΑΑ. Η ΕΑΚΑΑ τηρεί και ενημερώνει τον κατάλογο των σημείων επαφής, τα οποία ορίζονται σύμφωνα με την παράγραφο 1, προς χρήση των αρμόδιων αρχών.
      Άρθρο 2
      Αίτηση συνεργασίας ή ανταλλαγής πληροφοριών
      1.   Η αιτούσα αρχή υποβάλλει αίτηση συνεργασίας ή ανταλλαγής πληροφοριών σε έντυπη μορφή ή με ηλεκτρονικά μέσα, χρησιμοποιώντας το έντυπο που προβλέπεται στο παράρτημα I. Απευθύνει την αίτηση στο σημείο επαφής της αρχής στην οποία υποβάλλεται η αίτηση.
      2.   Σε επείγουσες περιπτώσεις, η αιτούσα αρχή μπορεί να υποβάλει την αίτηση συνεργασίας ή ανταλλαγής πληροφοριών προφορικά, υπό την προϋπόθεση ότι μεταγενέστερη επιβεβαίωση της αίτησης γίνεται γραπτώς, σε εύλογο χρονικό διάστημα, εκτός εάν η αρχή στην οποία υποβάλλεται η αίτηση συμφωνήσει διαφορετικά.
      3.   Η αιτούσα αρχή μπορεί να επισυνάψει στην αίτηση κάθε έγγραφο ή δικαιολογητικό που κρίνει αναγκαίο προς υποστήριξη της αίτησης.
      Άρθρο 3
      Απόδειξη παραλαβής
      Εντός 10 εργάσιμων ημερών από την παραλαβή της αίτησης συνεργασίας ή ανταλλαγής πληροφοριών από το σημείο επαφής της αρχής προς την οποία υποβάλλεται η αίτηση, η εν λόγω αρχή αποστέλλει απόδειξη παραλαβής στην αιτούσα αρχή, χρησιμοποιώντας το έντυπο που προβλέπεται στο παράρτημα II.
      Άρθρο 4
      Απάντηση στην αίτηση συνεργασίας ή ανταλλαγής πληροφοριών
      1.   Η αρχή προς την οποία υποβάλλεται η αίτηση απαντά στην αίτηση συνεργασίας ή ανταλλαγής πληροφοριών σε έντυπη μορφή ή με ηλεκτρονικά μέσα, χρησιμοποιώντας το έντυπο που προβλέπεται στο παράρτημα III. Εκτός αν ορίζεται διαφορετικά από την αιτούσα αρχή, η απάντηση απευθύνεται στο σημείο επαφής της αιτούσας αρχής.
      2.   Η αρχή προς την οποία υποβάλλεται η αίτηση διεκπεραιώνει τις αιτήσεις συνεργασίας ή ανταλλαγής πληροφοριών κατά τρόπο που να εξασφαλίζει ότι η τυχόν αναγκαία κανονιστική δράση θα προχωρήσει χωρίς αδικαιολόγητη καθυστέρηση, λαμβανομένων υπόψη της πολυπλοκότητας της αίτησης και της ανάγκης να εμπλακούν τρίτοι ή άλλη αρχή.
      Άρθρο 5
      Διαδικασίες αποστολής και επεξεργασίας της αίτησης συνεργασίας ή ανταλλαγής πληροφοριών
      1.   Η αιτούσα αρχή και η αρχή στην οποία υποβάλλεται η αίτηση επικοινωνούν όσον αφορά την αίτηση συνεργασίας ή ανταλλαγής πληροφοριών είτε σε έντυπη μορφή είτε ηλεκτρονικά, ανάλογα με ποιο από τα δύο είναι ταχύτερο, και λαμβάνοντας δεόντως υπόψη τα ζητήματα εμπιστευτικότητας, τους χρόνους ανταπόκρισης, τον όγκο του υλικού που πρέπει να κοινοποιηθεί και την ευκολία πρόσβασης της αιτούσας αρχής στις πληροφορίες. Ειδικότερα, η αιτούσα αρχή ανταποκρίνεται αμέσως σε τυχόν διευκρινίσεις που ζητούνται από την αρχή στην οποία υποβάλλεται η αίτηση.
      2.   Η αρχή στην οποία υποβάλλεται η αίτηση ενημερώνει την αιτούσα αρχή, όταν προβλέπει καθυστέρηση άνω των 5 εργάσιμων ημερών μετά την εκτιμώμενη ημερομηνία απάντησης, που καθορίζεται στην απόδειξη παραλαβής.
      3.   Στην περίπτωση κατά την οποία η αίτηση έχει χαρακτηριστεί από την αιτούσα αρχή ως επείγουσα, η αρχή στην οποία υποβάλλεται η αίτηση και η αιτούσα αρχή συμφωνούν σχετικά με τη συχνότητα με την οποία η αρχή στην οποία υποβάλλεται η αίτηση ενημερώνει την αιτούσα αρχή για τη διεκπεραίωση της αίτησης και για την ημερομηνία κατά την οποία αναμένεται να παράσχει απάντηση.
      4.   Η αρχή στην οποία υποβάλλεται η αίτηση και η αιτούσα αρχή συνεργάζονται για την άρση τυχόν δυσχερειών που ενδέχεται να προκύψουν κατά τη διεκπεραίωση της αίτησης.
      Άρθρο 6
      Διαδικασία για αιτήσεις λήψης κατάθεσης από πρόσωπο
      1.   Εάν η αιτούσα αρχή περιλαμβάνει στην αίτησή της τη λήψη κατάθεσης οποιουδήποτε προσώπου, η αρχή στην οποία υποβάλλεται η αίτηση και η αιτούσα αρχή, με την επιφύλαξη των υφιστάμενων νομικών περιορισμών ή προσκομμάτων και τυχόν διαφορών ως προς τις διαδικαστικές απαιτήσεις, αξιολογούν και λαμβάνουν υπόψη:

                  α)

                  τα δικαιώματα του προσώπου ή των προσώπων από τα οποία θα ληφθούν οι καταθέσεις·

                  β)

                  τον ρόλο του προσωπικού της αρχής στην οποία υποβάλλεται η αίτηση και της αιτούσας αρχής κατά τη λήψη της κατάθεσης·

                  γ)

                  αν το πρόσωπο από το οποίο πρόκειται να ληφθεί η κατάθεση έχει το δικαίωμα να επικουρείται από νομικό εκπρόσωπο και, εάν ναι, το πεδίο εφαρμογής της επικουρίας του εκπροσώπου κατά τη λήψη της κατάθεσης, μεταξύ άλλων όσον αφορά τυχόν πρακτικά ή έκθεση της κατάθεσης·

                  δ)

                  αν η κατάθεση πρέπει να ληφθεί σε οικειοθελή ή υποχρεωτική βάση, όταν υφίσταται η εν λόγω διάκριση·

                  ε)

                  αν, με βάση τα στοιχεία που ήταν διαθέσιμα κατά τον χρόνο υποβολής της αίτησης, το πρόσωπο από το οποίο θα ληφθεί η κατάθεση είναι μάρτυρας ή αποτελεί αντικείμενο έρευνας·

                  στ)

                  αν, με βάση τα στοιχεία που ήταν διαθέσιμα κατά τον χρόνο υποβολής της αίτησης, η κατάθεση θα μπορούσε να χρησιμοποιηθεί, ή προορίζεται να χρησιμοποιηθεί, σε ποινική διαδικασία·

                  ζ)

                  το παραδεκτό της κατάθεσης στη δικαιοδοσία της αιτούσας αρχής·

                  η)

                  την καταγραφή της κατάθεσης και τις ισχύουσες διαδικασίες, μεταξύ άλλων αν θα είναι ταυτόχρονη ή σε μορφή συνοπτικών γραπτών πρακτικών ή ακουστική ή οπτικοακουστική καταγραφή·

                  θ)

                  τις διαδικασίες σχετικά με την πιστοποίηση ή την επιβεβαίωση της κατάθεσης από τα πρόσωπα που δίδουν την κατάθεση, μεταξύ άλλων, αν αυτή λαμβάνει χώρα μετά τη λήψη της κατάθεσης.

            2.   Η αρχή στην οποία υποβάλλεται η αίτηση και η αιτούσα αρχή διασφαλίζουν ότι έχουν προβλεφθεί οι απαιτούμενες ρυθμίσεις προκειμένου το προσωπικό τους να ενεργεί αποτελεσματικά, συμπεριλαμβανομένων των ρυθμίσεων που επιτρέπουν στο προσωπικό τους να συμφωνεί σχετικά με κάθε πρόσθετη πληροφορία που μπορεί να απαιτείται, μεταξύ άλλων τα ακόλουθα:

                  α)

                  προγραμματισμό των ημερομηνιών·

                  β)

                  τον κατάλογο των ερωτήσεων που θα τεθούν στο πρόσωπο από το οποίο θα ληφθεί η κατάθεση και την αναθεώρησή του·

                  γ)

                  τις ταξιδιωτικές ρυθμίσεις, μεταξύ άλλων διασφαλίζοντας ότι η αρχή στην οποία υποβάλλεται η αίτηση και η αιτούσα αρχή είναι σε θέση να συναντώνται για να συζητήσουν το θέμα πριν από τη λήψη της κατάθεσης·

                  δ)

                  τις μεταφραστικές ρυθμίσεις.

            Άρθρο 7
      Διαδικασία για αιτήσεις επιτόπιας εξακρίβωσης ή έρευνας
      1.   Όταν υπάρχει αίτηση για τη διεξαγωγή επιτόπιας εξακρίβωσης ή έρευνας, η αιτούσα αρχή και η αρχή στην οποία υποβάλλεται η αίτηση διαβουλεύονται μεταξύ τους σχετικά με τον καλύτερο τρόπο για να δοθεί πρακτική αποτελεσματικότητα στην αίτηση συνεργασίας, λαμβάνοντας υπόψη το άρθρο 80 παράγραφος 1 στοιχεία α), β) και γ) της οδηγίας 2014/65/ΕΕ, μεταξύ άλλων και τα οφέλη από τη διεξαγωγή κοινής επιτόπιας εξακρίβωσης ή έρευνας.
      Κατά τη λήψη αποφάσεων σχετικά με τον καλύτερο τρόπο για να δοθεί πρακτική αποτελεσματικότητα στην αίτηση συνεργασίας, η αιτούσα αρχή και η αρχή στην οποία υποβάλλεται η αίτηση λαμβάνουν υπόψη τουλάχιστον τα ακόλουθα:

                  α)

                  το περιεχόμενο τυχόν αίτησης συνεργασίας που λήφθηκε από την αιτούσα αρχή, συμπεριλαμβανομένης τυχόν πρότασης σχετικά με τη σκοπιμότητα να διεξαχθεί η έρευνα ή επιτόπια εξακρίβωση από κοινού·

                  β)

                  αν διεξάγουν χωριστά τις δικές τους έρευνες σε ζήτημα με διασυνοριακές επιπτώσεις και αν η αντιμετώπιση του εν λόγω ζητήματος θα ήταν καταλληλότερη με από κοινού συνεργασία·

                  γ)

                  το νομικό και ρυθμιστικό πλαίσιο σε καθεμία από τις δικαιοδοσίες τους, εξασφαλίζοντας ότι και οι δύο αρχές κατανοούν πλήρως τα πιθανά προσκόμματα και τους νομικούς περιορισμούς της συμπεριφοράς τους και σχετικά με τυχόν δικαστικές διαδικασίες που ενδέχεται να ακολουθήσουν, συμπεριλαμβανομένων ενδεχόμενων ζητημάτων σχετικά με την αρχή ne bis in idem·

                  δ)

                  τη διαχείριση και τις κατευθύνσεις που χρειάζονται για την έρευνα ή την επιτόπια επιθεώρηση·

                  ε)

                  την κατανομή των πόρων και τον καθορισμό του προσωπικού που είναι υπεύθυνο για τη διεξαγωγή ερευνών ή επιτόπιων επιθεωρήσεων·

                  στ)

                  τη δυνατότητα να καταρτιστεί κοινό σχέδιο δράσης και χρονοδιάγραμμα των εργασιών από κάθε αρχή·

                  ζ)

                  τον καθορισμό των ενεργειών που πρέπει να αναληφθούν, από κοινού ή μεμονωμένα, από κάθε αρχή·

                  η)

                  την αμοιβαία ανταλλαγή των πληροφοριών που συλλέγονται και την υποβολή εκθέσεων σχετικά με τα αποτελέσματα των επιμέρους ενεργειών·

                  θ)

                  άλλα ειδικά κατά περίπτωση θέματα.

            2.   Σε περίπτωση που η αρχή στην οποία υποβάλλεται η αίτηση διεξάγει η ίδια την εξακρίβωση ή την έρευνα, ενημερώνει την αιτούσα αρχή σχετικά με την πρόοδο των εν λόγω δραστηριοτήτων και παραδίδει τις διαπιστώσεις της εγκαίρως.
      3.   Όταν η αιτούσα αρχή και η αρχή στην οποία υποβάλλεται η αίτηση αποφασίζουν να διεξαγάγουν κοινή έρευνα ή κοινή επιτόπια εξακρίβωση:

                  α)

                  δρομολογούν συνεχή διάλογο για τον συντονισμό της διαδικασίας συλλογής πληροφοριών και τη διαπίστωση των πραγματικών περιστατικών·

                  β)

                  εργάζονται εκ του σύνεγγυς και συνεργάζονται μεταξύ τους κατά τη διεξαγωγή της κοινής έρευνας ή της κοινής επιτόπιας επιθεώρησης·

                  γ)

                  προσδιορίζουν τις ειδικές νομικές διατάξεις που αποτελούν αντικείμενο της έρευνας ή της επιτόπιας επιθεώρησης·

                  δ)

                  ανάλογα με την περίπτωση, συμφωνούν τουλάχιστον για τα ακόλουθα:

                              i)

                              την κατάρτιση κοινού σχεδίου δράσης στο οποίο καθορίζονται το περιεχόμενο, η φύση και το χρονοδιάγραμμα των ενεργειών που πρέπει να αναληφθούν, συμπεριλαμβανομένης της κατανομής αρμοδιοτήτων για την επίτευξη του αποτελέσματος των εργασιών και λαμβάνοντας υπόψη τις αντίστοιχες προτεραιότητες κάθε αρχής·

                              ii)

                              τον προσδιορισμό και την αξιολόγηση τυχόν νομικών περιορισμών ή προσκομμάτων και τυχόν διαφορών στις διαδικασίες όσον αφορά τα ανακριτικές πράξεις ή τα μέτρα επιβολής ή τυχόν άλλη διαδικασία, συμπεριλαμβανομένων των δικαιωμάτων κάθε προσώπου που αποτελεί αντικείμενο της έρευνας·

                              iii)

                              τον προσδιορισμό και την αξιολόγηση των ειδικών νομικών επαγγελματικών προνομίων που ενδέχεται να επηρεάσουν τη διαδικασία έρευνας, καθώς και τη διαδικασία εκτέλεσης, συμπεριλαμβανομένης της μη αυτοενοχοποίησης·

                              iv)

                              τη στρατηγική όσον αφορά το κοινό και τα μέσα ενημέρωσης·

                              v)

                              τη σκοπούμενη χρήση των πληροφοριών που ανταλλάσσονται.

            Άρθρο 8
      Αυτόκλητες ανταλλαγές πληροφοριών
      1.   Όταν η αρμόδια αρχή διαθέτει πληροφορίες που θεωρεί ότι θα μπορούσαν να βοηθήσουν άλλη αρμόδια αρχή για την εκτέλεση των καθηκόντων της δυνάμει της οδηγίας 2014/65/ΕΕ ή του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (3), διαβιβάζει τις εν λόγω πληροφορίες σε έντυπη ή ηλεκτρονική μορφή στο σημείο επαφής της άλλης αρμόδιας αρχής.
      2.   Κατά παρέκκλιση από την παράγραφο 1, εάν η αρμόδια αρχή που αποστέλλει τις πληροφορίες θεωρεί ότι οι πληροφορίες θα πρέπει να αποσταλούν επειγόντως, μπορεί να κοινοποιήσει αρχικά τις πληροφορίες προφορικά, υπό την προϋπόθεση ότι η μεταγενέστερη διαβίβαση των πληροφοριών θα γίνει γραπτώς σε εύλογο χρονικό διάστημα, εκτός εάν η αρχή που λαμβάνει τις πληροφορίες συμφωνήσει διαφορετικά.
      3.   Η αρχή που αποστέλλει τις πληροφορίες σε αυτόκλητη βάση το πράττει χρησιμοποιώντας το έντυπο που προβλέπεται στο παράρτημα III, προσδιορίζοντας, ιδίως, ζητήματα σχετικά με τον εμπιστευτικό χαρακτήρα των πληροφοριών.
      Άρθρο 9
      Υποχρέωση γνωστοποίησης στις αρμόδιες αρχές
      1.   Όταν, σύμφωνα με το άρθρο 80 παράγραφος 1 της οδηγίας 2014/65/ΕΕ, η αρμόδια αρχή ρυθμιζόμενης αγοράς απευθύνεται άμεσα σε επιχειρήσεις επενδύσεων που είναι εξ αποστάσεως μέλη ή συμμετέχοντες ρυθμιζόμενης αγοράς, ενημερώνει την αρμόδια αρχή του κράτους μέλους καταγωγής του εξ αποστάσεως μέλους ή συμμετέχοντος, σε έντυπη μορφή ή με ηλεκτρονικά μέσα, χρησιμοποιώντας το έντυπο που προβλέπεται στο παράρτημα IV του παρόντος κανονισμού, αμέσως αφού επικοινώνησε με το εξ αποστάσεως μέλος ή τον συμμετέχοντα, εκτός εάν η αρχή του κράτους μέλους καταγωγής του εξ αποστάσεως μέλους ή συμμετέχοντος έχει παράσχει προηγούμενη γραπτή συγκατάθεση να ενημερώνεται με άλλα μέσα επικοινωνίας.
      2.   Αν ο λόγος που η αρμόδια αρχή της ρυθμιζόμενης αγοράς απευθύνεται στο εξ αποστάσεως μέλος ή τον συμμετέχοντα της ρυθμιζόμενης αγοράς είναι επείγων, μπορεί, για αιτιολογημένους λόγους, να προβαίνει σε προφορική γνωστοποίηση, υπό την προϋπόθεση ότι μεταγενέστερη επιβεβαίωση της αίτησης γίνεται γραπτώς, σε εύλογο χρονικό διάστημα, εκτός εάν η αρχή στην οποία υποβάλλεται η αίτηση συμφωνήσει διαφορετικά.
      Άρθρο 10
      Έναρξη ισχύος και εφαρμογή
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από τις 3 Ιανουαρίου 2018.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 7 Ιουνίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 173 της 12.6.2014, σ. 349.

         (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).

         (3)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).

         ΠΑΡΑΡΤΗΜΑ I

            Έντυπο αίτησης για συνεργασία ή ανταλλαγή πληροφοριών

         Κείμενο της εικόνας

            Αίτηση για συνεργασία ή ανταλλαγή πληροφοριών
            Αριθμός αναφοράς:
            Ημερομηνία:
            Γενικές πληροφορίες
            ΑΠΟ:
            Κράτος μέλος:
            Αιτούσα αρχή:
            Διεύθυνση:
            (Στοιχεία επικοινωνίας με το σημείο επαφής)
            Ονοματεπώνυμο:
            Τηλ.
            Διεύθυνση ηλεκτρονικού ταχυδρομείου:
            ΠΡΟΣ:
            Κράτος μέλος:
            Αρχή στην οποία υποβάλλεται η αίτηση:
            Διεύθυνση:
            (Στοιχεία επικοινωνίας με το σημείο επαφής)
            Ονοματεπώνυμο:
            Τηλ.
            Διεύθυνση ηλεκτρονικού ταχυδρομείου:
            Αξιότιμε κύριε/Αξιότιμη κυρία [να συμπληρωθεί το κατάλληλο ονοματεπώνυμο]
            Σύμφωνα με το/τα άρθρο/-α [80/81 (1)] της οδηγίας 2014/65/ΕΕ, ζητείται η συμβολή σας σχετικά με το/τα θέμα/-τα που παρατίθενται λεπτομερέστερα κατωτέρω.
            Θα παρακαλούσα να λάβω στην ανωτέρω αίτηση, έως [να αναγραφεί ενδεικτική ημερομηνία για την απάντηση και, σε περίπτωση επείγουσας αίτησης, να αναγραφεί η προθεσμία για τις πληροφορίες που πρέπει να παρασχεθούν] ή, εάν αυτό δεν είναι δυνατόν, μια ένδειξη του πότε προβλέπετε να είστε σε θέση να παράσχετε την αιτούμενη βοήθεια.
            (1) Να συμπληρωθεί το σχετικό άρθρο της οδηγίας 2014/65/ΕΕ

         Κείμενο της εικόνας

            Είδος αίτησης
            Σημειώστε το/τα αντίστοιχο/-α τετραγωνίδιο/-α
            Εποπτικές δραστηριότητες (παροχή πληροφοριών, λήψη κατάθεσης, άλλα)
            Έρευνα
            Επιτόπια εξακρίβωση
            Λόγοι υποβολής της αίτησης
            [να συμπληρωθεί η διάταξη/οι διατάξεις της τομεακής νομοθεσίας βάσει της οποίας η αιτούσα αρχή είναι αρμόδια να επιληφθεί του θέματος]
            Η αίτηση αφορά συνεργασία ή ανταλλαγή πληροφοριών σχετικά με
            [να συμπληρωθεί περιγραφή του αντικειμένου της αίτησης, ο σκοπός για τον οποίο ζητείται η συνεργασία ή η ανταλλαγή πληροφοριών, τα πραγματικά περιστατικά στα οποία στηρίζεται η έρευνα και αποτελούν τη βάση της αίτησης και να εξηγηθεί η χρησιμότητά της]
            Σε συνέχεια
            [κατά περίπτωση, να συμπληρωθούν τα λεπτομερή στοιχεία της προηγούμενης αίτησης, ώστε να είναι δυνατός ο εντοπισμός της]
            Εποπτικές δραστηριότητες (παροχή πληροφοριών, λήψη κατάθεσης)
            α) Να περιγραφούν λεπτομερώς οι συγκεκριμένες πληροφορίες που ζητούνται, συνοδευόμενες από τους λόγους για τους οποίους θα είναι χρήσιμες οι εν λόγω πληροφορίες, και να παρασχεθεί κατάλογος των προσώπων που θεωρείται ότι διαθέτουν τις πληροφορίες που ζητούνται ή των τόπων από τους οποίους ενδέχεται να συγκεντρωθούν οι πληροφορίες αυτές, αν είναι γνωστά/-οί.
            β) Αν η αίτηση αφορά πληροφορίες σχετικά με συναλλαγή ή εντολή σε συγκεκριμένο χρηματοπιστωτικό μέσο, να παρασχεθούν οι ακόλουθες πληροφορίες:

         Κείμενο της εικόνας

            Αναγνωριστικός κωδικός (ID) προϊόντος:
            [να συμπληρωθεί ακριβής περιγραφή του χρηματοπιστωτικού μέσου, μεταξύ άλλων ο κωδικός ISIN]
            Αναγνωριστικός κωδικός (ID) προσώπου:
            [να συμπληρωθεί η ταυτότητα οποιουδήποτε προσώπου συνδέεται με τη συναλλαγή ή την εντολή, συμπεριλαμβανομένου προσώπου που συναλλάσσεται στο χρηματοπιστωτικό μέσο ή για λογαριασμό του οποίου θεωρείται ότι πραγματοποιήθηκε η συναλλαγή]
            Ημερομηνίες:
            [να αναγραφούν οι ημερομηνίες μεταξύ των οποίων πραγματοποιήθηκαν οι συναλλαγές ή οι εντολές στα εν λόγω χρηματοπιστωτικά μέσα, συμπεριλαμβανομένων, στην περίπτωση σημαντικού χρονικού διαστήματος, των λόγων για τους οποίους το σύνολο του χρονικού διαστήματος είναι επωφελές]
            γ) Εάν η αίτηση αφορά πληροφορίες σχετικά με τις επιχειρηματικές δραστηριότητες ή τις δραστηριότητες προσώπου, να παρασχεθούν όσο το δυνατόν ακριβέστερες πληροφορίες, ώστε να μπορεί να προσδιοριστεί το εν λόγω πρόσωπο.
            δ) Αν υπάρχουν ειδικά ζητήματα σχετικά με τον ευαίσθητο χαρακτήρα των πληροφοριών που ζητούνται, να παρασχεθεί μια ένδειξη όσον αφορά τον ευαίσθητο χαρακτήρα των πληροφοριών που περιέχονται στην αίτηση και τυχόν ειδικές προφυλάξεις που πρέπει να λαμβάνονται κατά τη συλλογή των πληροφοριών, λόγω ζητημάτων που αφορούν την έρευνα.
            ε) Να παρασχεθούν τυχόν πρόσθετες πληροφορίες.
            [Αναφέρετε αν η αιτούσα αρχή έχει επικοινωνήσει ή θα επικοινωνήσει με τυχόν άλλη αρχή ή υπηρεσία επιβολής του νόμου στο κράτος μέλος μας σε σχέση με το αντικείμενο της αίτησης ή με οποιαδήποτε άλλη αρχή για την οποία η αιτούσα αρχή γνωρίζει ότι ενδιαφέρεται ιδιαίτερα για το αντικείμενο της αίτησης]
            στ) Σε περίπτωση επείγουσας αίτησης και σε περίπτωση που τάσσονται τυχόν προθεσμίες, να εξηγηθούν πλήρως ο επείγων χαρακτήρας της αίτησης και τυχόν προθεσμίες πριν από την παρέλευση των οποίων η αιτούσα αρχή έχει ζητήσει να παρασχεθούν οι πληροφορίες.
            Λήψη κατάθεσης
            Παρακαλείσθε να αναφέρετε:
            α) Λήψη κατάθεσης: ενόρκως /καθ’ υπεύθυνη δήλωση

         Κείμενο της εικόνας

            β) Αναγκαιότητα και σκοπός της λήψης κατάθεσης:
            γ) Ονοματεπώνυμο του προσώπου/των προσώπων από το οποίο/τα οποία θα ληφθεί η κατάθεση:
            [συμπληρώστε τα στοιχεία των προσώπων από τα οποία θα ληφθεί η κατάθεση προκειμένου να είναι σε θέση η αρμόδια αρχή να αρχίσει τη διαδικασία κλήτευσης, κατά περίπτωση]
            δ) Λεπτομερής περιγραφή των πληροφοριών που ζητούνται, συμπεριλαμβανομένου προκαταρκτικού καταλόγου ερωτήσεων (εάν είναι διαθέσιμος κατά τον χρόνο υποβολής της αίτησης).
            ε) Τυχόν πρόσθετες πληροφορίες που μπορεί να είναι χρήσιμες:
            [Αν το προσωπικό της αιτούσας αρχής ζητεί να συμμετάσχει στη λήψη της κατάθεσης, τα στοιχεία των συμμετεχόντων υπαλλήλων της αιτούσας αρχής, κατά περίπτωση, περιγραφή τυχόν νομικών και διαδικαστικών απαιτήσεων που πρέπει να τηρούνται για να διασφαλιστεί το παραδεκτό των καταθέσεων που δόθηκαν κατά τη διάρκεια της συνέντευξης στη δικαιοδοσία της αιτούσας αρχής]
            Επιτόπια εξακρίβωση ή έρευνα
            Εάν η αίτηση αφορά επιτόπια εξακρίβωση ή έρευνα εξ ονόματος της αιτούσας αρχής, να παρασχεθούν πληροφορίες προκειμένου να είναι σε θέση η αρχή στην οποία υποβάλλεται η αίτηση να αξιολογήσει αν ενδιαφέρεται ενδεχομένως να συμμετάσχει σε κοινή έρευνα, συμπεριλαμβανομένης της πρότασης της αιτούσας αρχής για την εξακρίβωση ή την έρευνα, το σκεπτικό της και τα οφέλη που θα αποκομίσει η αρχή στην οποία υποβάλλεται η αίτηση.
            [συμπεριλαμβανομένων όλων των σχετικών πληροφοριών που απαιτούνται από την αρχή στην οποία υποβάλλεται η αίτηση προκειμένου να είναι σε θέση να παράσχει την αναγκαία επικουρία, εφόσον απαιτείται]
            [να προστεθούν τυχόν αναγκαίες προειδοποιήσεις εμπιστευτικότητας ή τυχόν αναγκαίοι περιορισμοί όσον αφορά τις επιτρεπτές χρήσεις των πληροφοριών (σύμφωνα με το δίκαιο της Ένωσης)].
            Με εκτίμηση,
            [υπογραφή]

         ΠΑΡΑΡΤΗΜΑ II

            Έντυπο για την απόδειξη παραλαβής

         Κείμενο της εικόνας

            Απόδειξη παραλαβής
            Αριθμός αναφοράς:
            Ημερομηνία:
            ΑΠΟ:
            Κράτος μέλος:
            Αρχή στην οποία υποβάλλεται η αίτηση:
            Διεύθυνση:
            (Στοιχεία επικοινωνίας με το σημείο επαφής)
            Ονοματεπώνυμο:
            Τηλ.
            Διεύθυνση ηλεκτρονικού ταχυδρομείου:
            ΠΡΟΣ:
            Κράτος μέλος:
            Αιτούσα αρχή:
            Επίσημη διεύθυνση:
            (Στοιχεία επικοινωνίας με το σημείο επαφής)
            Ονοματεπώνυμο:
            Τηλ.
            Διεύθυνση ηλεκτρονικού ταχυδρομείου:
            Αξιότιμε κύριε/Αξιότιμη κυρία [να συμπληρωθεί το κατάλληλο ονοματεπώνυμο]
            Σε συνέχεια της αίτησής σας [να προστεθεί παραπομπή στην αίτηση] βεβαιώνουμε ότι παραλάβαμε την αίτησή σας για συνεργασία ή αίτηση παροχής πληροφοριών στις [να συμπληρωθεί η ημερομηνία].
            Εκτιμώμενη ημερομηνία απάντησης:
            Με εκτίμηση,
            [υπογραφή]

         ΠΑΡΑΡΤΗΜΑ III

            Έντυπο απάντησης σε αίτηση για συνεργασία ή ανταλλαγή πληροφοριών

         Κείμενο της εικόνας

            Απάντηση σε αίτηση για συνεργασία ή ανταλλαγή πληροφοριών
            Αριθμός αναφοράς:
            Ημερομηνία:
            Γενικές πληροφορίες
            ΑΠΟ:
            Κράτος μέλος:
            Αρχή στην οποία υποβάλλεται η αίτηση:
            Επίσημη διεύθυνση:
            (Στοιχεία επικοινωνίας με το σημείο επαφής)
            Ονοματεπώνυμο:
            Τηλ.
            Διεύθυνση ηλεκτρονικού ταχυδρομείου:
            ΠΡΟΣ:
            Κράτος μέλος:
            Αιτούσα αρχή:
            Επίσημη διεύθυνση:
            (Στοιχεία επικοινωνίας με το σημείο επαφής)
            Ονοματεπώνυμο:
            Τηλ.
            Διεύθυνση ηλεκτρονικού ταχυδρομείου:
            Αξιότιμε κύριε/Αξιότιμη κυρία [να συμπληρωθεί το κατάλληλο ονοματεπώνυμο]
            Επιβεβαιώνουμε ότι διεκπεραιώσαμε την αίτησή σας με ημερομηνία [ηη.μμ.εεεε] και αριθμό αναφοράς [να συμπληρωθεί ο αριθμός αναφοράς της αίτησης].
            Πληροφορίες που συγκεντρώθηκαν
            [Εάν έχουν συγκεντρωθεί οι πληροφορίες, παραθέστε τις πληροφορίες εδώ ή εξηγήστε πώς θα παρασχεθούν]

         Κείμενο της εικόνας

            Οι παρεχόμενες πληροφορίες είναι εμπιστευτικές και κοινολογούνται στην [να συμπληρωθεί το όνομα της αιτούσας αρχής] σύμφωνα με [να συμπληρωθεί η διάταξη της οδηγίας MiFID II] και με την προϋπόθεση ότι οι πληροφορίες θα παραμείνουν εμπιστευτικές σύμφωνα με [να συμπληρωθεί η διάταξη της οδηγίας MiFID II].
            Η [να συμπληρωθεί το όνομα της αιτούσας αρχής] θα τηρεί τις απαιτήσεις της [να συμπληρωθεί η διάταξη της οδηγίας MiFID II] όσον αφορά τους περιορισμούς εμπιστευτικότητας και τις επιτρεπτές χρήσεις των εν λόγω πληροφοριών.
            [να προστεθούν τυχόν άλλες αναγκαίες προειδοποιήσεις εμπιστευτικότητας ή τυχόν αναγκαίοι περιορισμοί όσον αφορά τις επιτρεπτές χρήσεις των πληροφοριών (σύμφωνα με το δίκαιο της Ένωσης)].
            Κατά περίπτωση, επεξηγήστε τυχόν διευκρινίσεις που θα επιθυμούσατε σχετικά με τις ακριβείς πληροφορίες που ζητούνται:
            Αναφέρετε, με δική σας πρωτοβουλία, τυχόν ουσιώδεις πληροφορίες που θα μπορούσαν να υποστηρίξουν περαιτέρω τη συνεργασία ή την ανταλλαγή πληροφοριών για τους σκοπούς της αίτησης:
            Με εκτίμηση,
            [υπογραφή]

         ΠΑΡΑΡΤΗΜΑ IV

            Έντυπο γνωστοποίησης για την περίπτωση που αρμόδια αρχή απευθύνεται άμεσα σε εξ αποστάσεως μέλος ή σε συμμετέχοντα ρυθμιζόμενης αγοράς

         Κείμενο της εικόνας

            Γνωστοποίηση για την περίπτωση που αρμόδια αρχή απευθύνεται άμεσα σε εξ αποστάσεως μέλος ή σε συμμετέχοντα ρυθμιζόμενης αγοράς
            Αριθμός αναφοράς:
            Ημερομηνία:
            ΑΠΟ:
            Κράτος μέλος:
            Αρχή της ρυθμιζόμενης αγοράς:
            Επίσημη διεύθυνση:
            (Στοιχεία επικοινωνίας με το σημείο επαφής)
            Ονοματεπώνυμο:
            Τηλ.
            Διεύθυνση ηλεκτρονικού ταχυδρομείου:
            ΠΡΟΣ:
            Κράτος μέλος:
            Αρχή του εξ αποστάσεως μέλους ή του συμμετέχοντα της ρυθμιζόμενης αγοράς:
            Επίσημη διεύθυνση:
            (Στοιχεία επικοινωνίας με το σημείο επαφής)
            Ονοματεπώνυμο:
            Τηλ.
            Διεύθυνση ηλεκτρονικού ταχυδρομείου:
            Αξιότιμε κύριε/Αξιότιμη κυρία [να συμπληρωθεί το κατάλληλο ονοματεπώνυμο]
            Σας γνωστοποιώ ότι μόλις προσέγγισα άμεσα εξ αποστάσεως μέλος ή συμμετέχοντα ρυθμιζόμενης αγοράς για τα οποία είμαστε η αρμόδια αρχή του κράτους μέλους καταγωγής. Κατωτέρω παρατίθενται τα λεπτομερή στοιχεία της ρυθμιζόμενης αγοράς και του εξ αποστάσεως μέλους ή του συμμετέχοντα και οι λόγους για τους οποίους προσεγγίζονται.
            Όνομα της ρυθμιζόμενης αγοράς:
            Όνομα του εξ αποστάσεως μέλους ή του συμμετέχοντα:
            Στοιχεία επικοινωνίας του προσώπου στο εξ αποστάσεως μέλος ή στον συμμετέχοντα στον οποίο απευθυνόμαστε:
            Ονοματεπώνυμο:
            Τηλ.
            Διεύθυνση ηλεκτρονικού ταχυδρομείου:
            Λόγοι για την προσέγγιση του εξ αποστάσεως μέλους ή του συμμετέχοντα


title: Εκτελεστικός κανονισμός (ΕΕ) 2015/1483 της Επιτροπής, της 1ης Σεπτεμβρίου 2015, για την τροποποίηση του εκτελεστικού κανονισμού (ΕΕ) αριθ. 1106/2013 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας, κατόπιν νέας έρευνας για την απορρόφηση του δασμού σύμφωνα με το άρθρο 12 του κανονισμού (ΕΚ) αριθ. 1225/2009 του Συμβουλίου

text:
               2.9.2015

               EL

               Επίσημη Εφημερίδα της Ευρωπαϊκής Ένωσης

               L 228/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1483 ΤΗΣ ΕΠΙΤΡΟΠΉΣ
   της 1ης Σεπτεμβρίου 2015
   για την τροποποίηση του εκτελεστικού κανονισμού (ΕΕ) αριθ. 1106/2013 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας, κατόπιν νέας έρευνας για την απορρόφηση του δασμού σύμφωνα με το άρθρο 12 του κανονισμού (ΕΚ) αριθ. 1225/2009 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός») (1), και ιδίως το άρθρο 12 παράγραφος 3,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ

   1.   Ισχύοντα μέτρα

               (1)

               Με τον εκτελεστικό κανονισμό (ΕΕ) αριθ. 1106/2013 (2) το Συμβούλιο επέβαλε οριστικό δασμό αντιντάμπινγκ στις εισαγωγές ορισμένων συρμάτων από ανοξείδωτο χάλυβα καταγωγής Ινδίας («η αρχική έρευνα»). Τα μέτρα έλαβαν τη μορφή κατ' αξίαν δασμού ύψους από 0,7 % έως 12,5 % για τις εταιρείες του δείγματος, 5 % για τις συνεργασθείσες εταιρείες που δεν συμπεριελήφθησαν στο δείγμα και 12,5 % για τις μη συνεργασθείσες εταιρείες.

               (2)

               Με τον εκτελεστικό κανονισμό (ΕΕ) αριθ. 861/2013 (3) το Συμβούλιο επέβαλε οριστικό αντισταθμιστικό δασμό στις εισαγωγές ορισμένων συρμάτων από ανοξείδωτο χάλυβα καταγωγής Ινδίας, που κυμαινόταν από 3,0 % έως 3,7 %.

         2.   Αίτηση νέας έρευνας για την απορρόφηση του δασμού

               (3)

               Η Επιτροπή έλαβε αίτηση για την έναρξη νέας έρευνας για την απορρόφηση των μέτρων που ίσχυαν βάσει του άρθρου 12 του βασικού κανονισμού.

               (4)

               Η αίτηση υποβλήθηκε στις 21 Οκτωβρίου 2014 από την Ευρωπαϊκή Ομοσπονδία των Βιομηχανιών Σιδήρου και Χάλυβα («Eurofer» ή «ο αιτών») εξ ονόματος των παραγωγών που αντιπροσωπεύουν πάνω από το 25 % της συνολικής ενωσιακής παραγωγής ορισμένων συρμάτων από ανοξείδωτο χάλυβα.

               (5)

               Η αίτηση βασίστηκε στο επιχείρημα ότι, μετά την επιβολή των δασμών αντιντάμπινγκ στις εισαγωγές ορισμένων συρμάτων από ανοξείδωτο χάλυβα καταγωγής Ινδίας, μειώθηκαν οι τιμές εξαγωγής και μεταβλήθηκαν ελάχιστα οι τιμές μεταπώλησης ή οι μεταγενέστερες τιμές πώλησης στην Ένωση. Αυτό οδήγησε σε αύξηση του περιθωρίου ντάμπινγκ, πράγμα το οποίο εμπόδισε το επιδιωκόμενο επανορθωτικό αποτέλεσμα των ισχυόντων μέτρων.

         3.   Έναρξη νέας έρευνας για την απορρόφηση του δασμού

               (6)

               Η Επιτροπή, αφού διαπίστωσε ότι υφίστανται επαρκή στοιχεία για την έναρξη νέας έρευνας και αφού ενημέρωσε τα κράτη μέλη, ανήγγειλε στις 3 Δεκεμβρίου 2014, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (4) («η ανακοίνωση για την έναρξη διαδικασίας»), την έναρξη νέας έρευνας για την απορρόφηση του δασμού, σύμφωνα με το άρθρο 12 παράγραφος 1 του βασικού κανονισμού.

         4.   Ενδιαφερόμενα μέρη

               (7)

               Στην ανακοίνωση για την έναρξη διαδικασίας η Επιτροπή κάλεσε τα ενδιαφερόμενα μέρη να έλθουν σε επαφή με τις υπηρεσίες της για να συμμετάσχουν στην έρευνα. Επιπλέον, η Επιτροπή ενημέρωσε ειδικά τον αιτούντα, τους παραγωγούς-εξαγωγείς και τους εισαγωγείς που είναι γνωστό ότι ενδιαφέρονται, καθώς και τους αντιπροσώπους της Ινδίας, σχετικά με την έναρξη νέας έρευνας για την απορρόφηση του δασμού και τους κάλεσε να συμμετάσχουν.

               (8)

               Τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους γραπτώς και να ζητήσουν ακρόαση από την Επιτροπή και/ή τον σύμβουλο ακροάσεων για τις διαδικασίες εμπορικών προσφυγών. Κανένα από τα ενδιαφερόμενα μέρη δεν αναγγέλθηκε για να ζητήσει ακρόαση.

         5.   Δειγματοληψία

               (9)

               Ενόψει του εμφανώς μεγάλου αριθμού ινδών παραγωγών-εξαγωγέων, καθώς και μη συνδεδεμένων εισαγωγέων στην Ένωση, στην ανακοίνωση για την έναρξη διαδικασίας εξετάστηκε η δυνατότητα διενέργειας δειγματοληψίας, σύμφωνα με το άρθρο 17 του βασικού κανονισμού.

               (10)

               Για να μπορέσει η Επιτροπή να αποφασίσει κατά πόσον είναι αναγκαία η δειγματοληψία και, εφόσον είναι, να επιλέξει αντιπροσωπευτικό δείγμα, κλήθηκαν οι ινδοί παραγωγοί-εξαγωγείς και οι μη συνδεδεμένοι εισαγωγείς, να αναγγελθούν εντός 15 ημερών από την έναρξη της νέας έρευνας για την απορρόφηση του δασμού και να παράσχουν στην Επιτροπή τις πληροφορίες που ζητούνται στην ανακοίνωση για την έναρξη διαδικασίας.

               (11)

               Από αυτούς, 17 παραγωγοί-εξαγωγείς από την Ινδία προσκόμισαν τα στοιχεία που τους ζητήθηκαν και συμφώνησαν να συμπεριληφθούν στο δείγμα. Σύμφωνα με το άρθρο 17 παράγραφος 1 του βασικού κανονισμού, η Επιτροπή επέλεξε δείγμα 6 εταιρειών ή ομίλων εταιρειών βάσει του μεγαλύτερου αντιπροσωπευτικού όγκου εξαγωγών στην Ένωση για τον οποίο θα μπορούσε εύλογα να διεξαχθεί έρευνα εντός του διαθέσιμου χρόνου. Οι εταιρείες του δείγματος είναι οι ίδιες με αυτές που είχαν επιλεγεί κατά την αρχική έρευνα για το δείγμα ή για επιμέρους εξέταση, με εξαίρεση την εταιρεία Macro Bars and Wires, για την οποία είχε διαπιστωθεί κατά την αρχική έρευνα ότι δεν διέπραττε ντάμπινγκ και, επομένως, δεν είχε αποτελέσει αντικείμενο έρευνας.

               (12)

               Σύμφωνα με το άρθρο 17 παράγραφος 2 του βασικού κανονισμού, ζητήθηκε η γνώμη όλων των γνωστών ενδιαφερόμενων παραγωγών-εξαγωγέων και των αρχών της Ινδίας για την επιλογή του αντιπροσωπευτικού δείγματος. Δεν υποβλήθηκαν παρατηρήσεις. Ως εκ τούτου, η Επιτροπή αποφάσισε να επιλέξει το προταθέν δείγμα των 6 εταιρειών/ομίλων εταιρειών και ενημέρωσε κατάλληλα όλα τα ενδιαφερόμενα μέρη για το τελικό δείγμα που επελέγη.

               (13)

               Το δείγμα των παραγωγών-εξαγωγέων συρμάτων από ανοξείδωτο χάλυβα είχε την εξής σύνθεση:

                           —

                           GARG Inox,

                           —

                           Nevatia Steel & Alloys,

                           —

                           Raajratna Metal Industries,

                           —

                           Όμιλος Venus (Hindustan Inox, Precision Metals, Sieves Manufacturer India και Venus Wire Industries),

                           —

                           Viraj Profiles.
                           Οι εταιρείες αυτές είχαν περιληφθεί στο δείγμα της αρχικής έρευνας.

                           —

                           KEI Industries.
                           Η εταιρεία αυτή υποβλήθηκε σε επιμέρους εξέταση στην αρχική έρευνα.

               (14)

               Συνολικά, πραγματοποιήθηκε επαφή με 22 γνωστούς μη συνδεδεμένους εισαγωγείς και ένας από αυτούς αναγγέλθηκε και συμπλήρωσε το έντυπο δειγματοληψίας. Συνεπώς, δεν ήταν αναγκαία η δειγματοληψία μη συνδεδεμένων εισαγωγέων.

         6.   Απαντήσεις στο ερωτηματολόγιο

               (15)

               Η Επιτροπή απέστειλε ερωτηματολόγια στους 6 ινδούς παραγωγούς-εξαγωγείς /ομίλους παραγωγών-εξαγωγέων του δείγματος. Ελήφθησαν απαντήσεις στο ερωτηματολόγιο από όλους. Όσον αφορά τον συνεργαζόμενο μη συνδεδεμένο εισαγωγέα, δεδομένου ότι δεν εισήγε το υπό εξέταση προϊόν στην Ένωση κατά τη διάρκεια της περιόδου έρευνας για την απορρόφηση του δασμού («ΠΕΑΔ»), δεν του απεστάλη ερωτηματολόγιο.

               (16)

               Λόγω διαφόρων εξαιρετικών περιστάσεων, ορισμένοι από τους παραγωγούς-εξαγωγείς του δείγματος ζήτησαν επίσης παράταση για την υποβολή των απαντήσεών τους. Οι παρατάσεις αυτές χορηγήθηκαν στις περιπτώσεις που ήταν δεόντως αιτιολογημένες. Γι' αυτούς τους λόγους, η νέα έρευνα για την απορρόφηση του δασμού υπερέβη την κανονική περίοδο των έξι μηνών που προβλέπεται στο άρθρο 12 παράγραφος 4 του βασικού κανονισμού.

         7.   Επισκέψεις επαλήθευσης

               (17)

               Η Επιτροπή αναζήτησε και επαλήθευσε όλες τις πληροφορίες που έκρινε αναγκαίες για τους σκοπούς της εν λόγω νέας έρευνας. Επισκέψεις επαλήθευσης, σύμφωνα με το άρθρο 16 του βασικού κανονισμού, πραγματοποιήθηκαν στις εγκαταστάσεις όλων των ινδών παραγωγών-εξαγωγέων του δείγματος.

         8.   Περίοδοι που καλύφθηκαν από τη νέα έρευνα για την απορρόφηση του δασμού

               (18)

               Η νέα έρευνα για την απορρόφηση του δασμού κάλυψε την περίοδο από την 1η Οκτωβρίου 2013 έως τις 30 Σεπτεμβρίου 2014 («ΠΕΑΔ»). Η περίοδος της αρχικής έρευνας κάλυψε το χρονικό διάστημα από την 1η Απριλίου 2011 έως τις 31 Μαρτίου 2012 («ΠΑΕ»).

         B.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

               (19)

               Το προϊόν που υπόκειται στην παρούσα νέα έρευνα για την απορρόφηση του δασμού είναι το ίδιο με αυτό που κάλυψε η αρχική έρευνα και ορίζεται ως σύρμα από ανοξείδωτο χάλυβα που περιέχει κατά βάρος:

                           —

                           τουλάχιστον 2,5 % νικέλιο, εκτός από σύρμα που περιέχει κατά βάρος τουλάχιστον 28 %, αλλά όχι περισσότερο από 31 %, νικέλιο και τουλάχιστον 20 %, αλλά όχι περισσότερο από 22 %, χρώμιο,

                           —

                           λιγότερο από 2,5 % νικέλιο, εκτός από σύρμα που περιέχει κατά βάρος τουλάχιστον 13 %, αλλά όχι περισσότερο από 25 %, χρώμιο και τουλάχιστον 3,5 %, αλλά όχι περισσότερο από 6 %, αλουμίνιο,

                     που υπάγεται επί του παρόντος στους κωδικούς ΣΟ 7223 00 19 και 7223 00 99 καταγωγής Ινδίας.

               (20)

               Η έρευνα κατέδειξε ότι το υπό εξέταση προϊόν, το προϊόν που παράγεται και πωλείται στην εγχώρια αγορά της Ινδίας και το προϊόν που παράγεται και πωλείται στην Ένωση από τον ενωσιακό κλάδο παραγωγής έχουν τα ίδια βασικά φυσικά, χημικά και τεχνικά χαρακτηριστικά και προορίζονται για τις ίδιες βασικές χρήσεις. Ως εκ τούτου, τα προϊόντα αυτά θεωρούνται ομοειδή προϊόντα, κατά την έννοια του άρθρου 1 παράγραφος 4 του βασικού κανονισμού.

         Γ.   ΠΟΡΙΣΜΑΤΑ ΤΗΣ ΝΕΑΣ ΕΡΕΥΝΑΣ ΓΙΑ ΤΗΝ ΑΠΟΡΡΟΦΗΣΗ ΤΟΥ ΔΑΣΜΟΥ

               (21)

               Γενικά, μια νέα έρευνα για την απορρόφηση του δασμού, σύμφωνα με το άρθρο 12 του βασικού κανονισμού, αποσκοπεί στο να εξακριβώσει κατά πόσον οι τιμές εξαγωγής είχαν μειωθεί ή κατά πόσον υπήρξε ανεπαρκής μεταβολή των τιμών μεταπώλησης ή των μεταγενέστερων τιμών πώλησης του υπό εξέταση προϊόντος στην Ένωση μετά την επιβολή των αρχικών μέτρων. Σαν δεύτερο βήμα, στην περίπτωση που συνάγεται ότι σημειώθηκε απορρόφηση του δασμού, θα πρέπει να υπολογιστεί νέο περιθώριο ντάμπινγκ.

         1.   Μείωση των τιμών εξαγωγής

               (22)

               Κατά τη διερεύνηση του κατά πόσον υπήρξε μείωση των τιμών εξαγωγής, η Επιτροπή διερεύνησε, για κάθε εταιρεία που εξετάστηκε, το CIF (κόστος, ασφάλιση και ναύλος) επί των τιμών εξαγωγής στα τελωνειακά σύνορα της Ένωσης κατά την ΠΕΑΔ και συνέκρινε τις εν λόγω τιμές με τις αντίστοιχες τιμές εξαγωγής που καθορίστηκαν κατά την ΠΑΕ.

               (23)

               Οι παραγωγοί-εξαγωγείς του δείγματος πραγματοποιούσαν εξαγωγές στην Ένωση είτε απευθείας σε ανεξάρτητους πελάτες είτε μέσω συνδεδεμένων εταιρειών.

               (24)

               Στις περιπτώσεις που οι παραγωγοί-εξαγωγείς εξήγαν το υπό εξέταση προϊόν απευθείας σε ανεξάρτητους πελάτες στην Ένωση, η τιμή εξαγωγής ήταν η πραγματικά καταβληθείσα ή καταβλητέα τιμή για το υπό εξέταση προϊόν, όταν πωλήθηκε για εξαγωγή στην Ένωση, σύμφωνα με το άρθρο 2 παράγραφος 8 του βασικού κανονισμού.

               (25)

               Στις περιπτώσεις που οι παραγωγοί-εξαγωγείς εξήγαν το υπό εξέταση προϊόν στην Ένωση μέσω συνδεδεμένης εταιρείας που ενεργούσε ως εισαγωγέας, η τιμή εξαγωγής καθορίστηκε με βάση την τιμή στην οποία το εισαχθέν προϊόν μεταπωλήθηκε για πρώτη φορά σε ανεξάρτητους πελάτες στην Ένωση, σύμφωνα με το άρθρο 2 παράγραφος 9 του βασικού κανονισμού. Στις περιπτώσεις αυτές, έγιναν προσαρμογές στην τιμή για κάθε κόστος που πραγματοποιήθηκε μεταξύ εισαγωγής και μεταπώλησης, συμπεριλαμβανομένων των δαπανών πώλησης και των γενικών και διοικητικών εξόδων, καθώς και για τα κέρδη.

               (26)

               Για όλες τις εταιρείες/ομίλους εταιρειών του δείγματος, η Επιτροπή προέβη σε σύγκριση των τιμών των τύπων προϊόντων που πωλήθηκαν κατά την ΠΕΑΔ με τις τιμές των ίδιων τύπων προϊόντων που πωλήθηκαν κατά την ΠΑΕ και υπολόγισε γι' αυτές ένα σταθμισμένο μέσο επίπεδο απορρόφησης.

               (27)

               Η εν λόγω σύγκριση έγινε σε ευρώ. Στην περίπτωση πωλήσεων μέσω συνδεδεμένου εισαγωγέα, οι τιμές μεταπώλησης που εκφράστηκαν σε ευρώ (ή δολάρια ΗΠΑ ή λίρες Αγγλίας) μετατράπηκαν σε ρουπίες Ινδίας (INR), έτσι ώστε μπόρεσαν να αφαιρεθούν όλες οι δαπάνες μεταξύ εισαγωγής και μεταπώλησης και, στην περίπτωση άμεσης πώλησης από ινδό παραγωγό-εξαγωγέα, όλες οι δαπάνες μεταξύ των συνόρων της Ινδίας και των συνόρων της Ένωσης που εκφράστηκαν σε INR προστέθηκαν στις τιμές FOB σε INR. Ως εκ τούτου, οι τιμές CIF που επιτεύχθηκαν μετατράπηκαν σε ευρώ.

               (28)

               Από τη σύγκριση μεταξύ των τιμών εξαγωγής προς την Ένωση προέκυψε ότι, όσον αφορά όλες τις εταιρείες/ομίλους εταιρειών του δείγματος, οι τιμές εξαγωγής μειώθηκαν και φάνηκε εκ πρώτης όψεως ότι γινόταν απορρόφηση των ισχυόντων μέτρων. Όσον αφορά τους παραγωγούς-εξαγωγείς του δείγματος, η μείωση των τιμών εξαγωγής που εκφράζονται σε ευρώ είχε ως εξής:

                           GARG Inox

                           KEI Industries

                           Nevatia Steel & Alloys

                           Όμιλος Venus

                           Viraj Profiles

                           Raajratna Metal Industries

                           Εξέλιξη των τιμών εξαγωγής από την ΠΑΕ έως την ΠΕΑΔ (σε ευρώ)

                           – 23,91 %

                           – 21,26 %

                           – 22,77 %

                           – 26,31 %

                           – 27,44 %

                           – 25,52 %

         2.   Ντάμπινγκ

               (29)

               Αφού προσδιορίστηκε η πιθανή απορρόφηση για όλους τους παραγωγούς-εξαγωγείς του δείγματος, τα περιθώρια ντάμπινγκ υπολογίστηκαν εκ νέου, σύμφωνα με το άρθρο 2 του βασικού κανονισμού. Στο σημείο 5.1.1 στοιχείο α) της ανακοίνωσης για την έναρξη διαδικασίας, οι παραγωγοί-εξαγωγείς κλήθηκαν να ενημερώσουν την Επιτροπή, εντός 15 ημερών από την ημερομηνία δημοσίευσης της ανακοίνωσης για την έναρξη διαδικασίας, εάν ζητούν αναθεώρηση της κανονικής αξίας σύμφωνα με το άρθρο 12 παράγραφος 5 του βασικού κανονισμού. Με εξαίρεση τον όμιλο Venus, όλοι οι άλλοι παραγωγοί-εξαγωγείς του δείγματος ζήτησαν αναθεώρηση των αντίστοιχων κανονικών αξιών με βάση το άρθρο 12 παράγραφος 5 του βασικού κανονισμού και διαβίβασαν στη Επιτροπή πλήρη στοιχεία δεόντως τεκμηριωμένα με αποδεικτικά στοιχεία για τον εκ νέου υπολογισμό των περιθωρίων ντάμπινγκ που τους αφορούσαν. Για τον όμιλο Venus που δεν υπέβαλε αίτηση για αναθεώρηση των κανονικών αξιών του, χρησιμοποιήθηκαν οι κανονικές αξίες, όπως καθορίστηκαν στην αρχική έρευνα, για τον υπολογισμό των περιθωρίων ντάμπινγκ κατά τη διάρκεια της ΠΕΑΔ.

         α)   Κανονική αξία

               (30)

               Για τους παραγωγούς-εξαγωγείς του δείγματος, η κανονική αξία καθορίστηκε ως εξής:

               (31)

               Η Επιτροπή εξέτασε καταρχάς κατά πόσον ο συνολικός όγκος των εγχώριων πωλήσεων κάθε παραγωγού-εξαγωγέα του δείγματος ήταν αντιπροσωπευτικός, σύμφωνα με το άρθρο 2 παράγραφος 2 του βασικού κανονισμού. Οι εγχώριες πωλήσεις θεωρούνται αντιπροσωπευτικές αν ο συνολικός όγκος των εγχώριων πωλήσεων του ομοειδούς προϊόντος σε ανεξάρτητους πελάτες στην εγχώρια αγορά ανά παραγωγό-εξαγωγέα αντιπροσώπευε τουλάχιστον το 5 % του συνολικού όγκου εξαγωγικών πωλήσεων του υπό εξέταση προϊόντος στην Ένωση κατά την περίοδο της έρευνας. Με αυτή τη βάση, το σύνολο των πωλήσεων του ομοειδούς προϊόντος στην εγχώρια αγορά ήταν αντιπροσωπευτικό για κάθε παραγωγό-εξαγωγέα του δείγματος.

               (32)

               Στη συνέχεια, η Επιτροπή προσδιόρισε τους τύπους προϊόντος που πωλήθηκαν στην εγχώρια αγορά οι οποίοι ήταν πανομοιότυποι ή συγκρίσιμοι με τους τύπους προϊόντος που πωλήθηκαν προς εξαγωγή στην Ένωση για τους παραγωγούς-εξαγωγείς με αντιπροσωπευτικές εγχώριες πωλήσεις.

               (33)

               Ακολούθως, η Επιτροπή εξέτασε κατά πόσον οι εγχώριες πωλήσεις κάθε παραγωγού-εξαγωγέα του δείγματος στην εγχώρια αγορά του για κάθε τύπο προϊόντος που είναι πανομοιότυπος ή συγκρίσιμος με τον τύπο του προϊόντος που πωλείται προς εξαγωγή στην Ένωση ήταν αντιπροσωπευτικές, σύμφωνα με το άρθρο 2 παράγραφος 2 του βασικού κανονισμού. Οι εγχώριες πωλήσεις τύπου προϊόντος είναι αντιπροσωπευτικές όταν ο συνολικός όγκος των εγχώριων πωλήσεων του συγκεκριμένου τύπου προϊόντος σε ανεξάρτητους πελάτες κατά τη διάρκεια έρευνας αντιπροσωπεύει τουλάχιστον το 5 % του συνολικού όγκου των εξαγωγικών πωλήσεων του πανομοιότυπου ή συγκρίσιμου τύπου προϊόντος στην Ένωση.

               (34)

               Στη συνέχεια, η Επιτροπή προσδιόρισε το ποσοστό των κερδοφόρων πωλήσεων σε ανεξάρτητους πελάτες στην εγχώρια αγορά για κάθε τύπο προϊόντος κατά την περίοδο της έρευνας για την απορρόφηση του δασμού, με σκοπό να αποφασίσει αν θα χρησιμοποιηθούν οι πραγματικές εγχώριες πωλήσεις για τον υπολογισμό της κανονικής αξίας, σύμφωνα με το άρθρο 2 παράγραφος 4 του βασικού κανονισμού.

               (35)

               Η κανονική αξία βασίζεται στην πραγματική εγχώρια τιμή ανά τύπο προϊόντος, ανεξάρτητα από το αν οι εν λόγω πωλήσεις είναι κερδοφόρες ή όχι, εάν:

                           α)

                           ο όγκος πωλήσεων του τύπου προϊόντος που πωλήθηκε σε καθαρή τιμή πώλησης ίση ή μεγαλύτερη από το υπολογισμένο κόστος παραγωγής αντιπροσώπευε περισσότερο από το 80 % του συνολικού όγκου των πωλήσεων του εν λόγω τύπου προϊόντος· και

                           β)

                           η μέση σταθμισμένη τιμή πώλησης του συγκεκριμένου τύπου προϊόντος είναι ίση ή υψηλότερη από το μοναδιαίο κόστος παραγωγής.

               (36)

               Στην προκειμένη περίπτωση, η κανονική αξία είναι ο σταθμισμένος μέσος όρος των τιμών όλων των εγχώριων πωλήσεων του εν λόγω τύπου προϊόντος κατά τη διάρκεια της ΠΕΑΔ.

               (37)

               Η κανονική αξία είναι η πραγματική εγχώρια τιμή ανά τύπο προϊόντος μόνο των κερδοφόρων εγχώριων πωλήσεων των τύπων του προϊόντος κατά τη διάρκεια της ΠΕΑΔ εάν:

                           α)

                           ο όγκος των κερδοφόρων πωλήσεων του τύπου του προϊόντος αντιπροσωπεύει το πολύ 80 % του συνολικού όγκου των πωλήσεων του τύπου αυτού· ή

                           β)

                           η σταθμισμένη μέση τιμή του συγκεκριμένου τύπου προϊόντος είναι χαμηλότερη από το μοναδιαίο κόστος παραγωγής.

               (38)

               Η κανονική αξία υπολογίστηκε ως ο σταθμισμένος μέσος όρος των τιμών όλων των εγχώριων πωλήσεων κατά τη διάρκεια της ΠΕΑΔ ή ως ο σταθμισμένος μέσος όρος των τιμών που εφαρμόστηκαν μόνο στις επικερδείς πωλήσεις. Όλες οι τιμές που χρησιμοποιήθηκαν για τον υπολογισμό του περιθωρίου ντάμπινγκ μετατράπηκαν σε ινδικό νόμισμα, χρησιμοποιώντας τους συντελεστές μετατροπής ανά συναλλαγή.

         β)   Τιμή εξαγωγής

               (39)

               Η Επιτροπή χρησιμοποίησε τις τιμές εξαγωγής που ίσχυαν κατά τη διάρκεια της ΠΕΑΔ, οι οποίες καθορίστηκαν όπως εξηγείται στις αιτιολογικές σκέψεις 22 έως 25 ανωτέρω.

         γ)   Σύγκριση

               (40)

               Η Επιτροπή πραγματοποίησε σύγκριση μεταξύ της κανονικής αξίας και της τιμής εξαγωγής των εν λόγω παραγωγών-εξαγωγέων βάσει τιμών εκ του εργοστασίου.

               (41)

               Στις περιπτώσεις που κρίθηκε αναγκαίο προκειμένου να εξασφαλιστεί δίκαιη σύγκριση, η Επιτροπή προσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Έγιναν προσαρμογές για τα έξοδα μεταφοράς, τα έξοδα ασφάλισης, το πιστωτικό κόστος, τις δαπάνες συσκευασίας και τους δασμούς.

         δ)   Περιθώριο ντάμπινγκ

               (42)

               Για τους συνεργαζόμενους παραγωγούς-εξαγωγείς του δείγματος, η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος, σύμφωνα με το άρθρο 2 παράγραφοι 11 και 12 του βασικού κανονισμού.

               (43)

               Με αυτή τη βάση, τα μέσα σταθμισμένα περιθώρια ντάμπινγκ, εκφρασμένα ως ποσοστό της τιμής CIF στα σύνορα της Ένωσης, πριν από την καταβολή του δασμού, παρουσίασαν την εξής εξέλιξη:

                           Επωνυμία εταιρείας

                           Συγκρισιμότητα τύπων προϊόντος
                           (%)

                           Περιθώρια ντάμπινγκ, κατά την ΠΑΕ
                           (%)

                           Περιθώρια ντάμπινγκ, κατά την ΠΕΑΔ
                           (%)

                           Εξέλιξη του περιθωρίου ντάμπινγκ
                           (σε εκατοστιαίες μονάδες)

                           GARG Inox

                           90,3

                           11,8

                           5,2

                           – 6,6

                           KEI Industries

                           62,2

                           7,0

                           3,8

                           – 3,2

                           Nevatia Steel & Alloys

                           81,9

                           4,1

                           4,0

                           – 0,1

                           Όμιλος Venus

                           96,6

                           11,6

                           12,4

                           0,8

                           Viraj Profiles

                           86,9

                           6,8

                           0,4

                           – 6,4

                           Raajratna Metal Industries

                           99,8

                           16,2

                           12,0

                           – 4,2

         3.   Επίπεδο εξάλειψης της ζημίας

               (44)

               Σύμφωνα με τον κανόνα του χαμηλότερου δασμού, όπως προβλέπεται στο άρθρο 9 παράγραφος 4 του βασικού κανονισμού, για τον όμιλο Venus, του οποίου το περιθώριο ντάμπινγκ αυξήθηκε, η Επιτροπή προέβη σε νέο υπολογισμό του περιθωρίου ζημίας.

               (45)

               Το επίπεδο εξάλειψης της ζημίας καθορίστηκε με βάση τη σύγκριση της μέσης σταθμισμένης τιμής εισαγωγής του ομίλου Venus κατά τη διάρκεια της ΠΕΑΔ, με τη μέση σταθμισμένη μη ζημιογόνο τιμή του ομοειδούς προϊόντος που πωλούνταν από τους ενωσιακούς παραγωγούς του δείγματος στην αγορά της Ένωσης κατά τη διάρκεια της ΠΕΑΔ. Ακολούθως, τυχόν διαφορές που προέκυψαν από αυτήν τη σύγκριση εκφράστηκαν ως ποσοστό της μέσης σταθμισμένης αξίας CIF εισαγωγής.

               (46)

               Με αυτή τη βάση, το περιθώριο ζημίας για τον όμιλο Venus αυξήθηκε από 23,4 % σε 65,7 %.

         Δ.   ΣΥΜΠΕΡΑΣΜΑ

               (47)

               Ο νέος υπολογισμός των περιθωρίων ντάμπινγκ, σύμφωνα με τη μεθοδολογία που περιγράφεται στις αιτιολογικές σκέψεις 31 έως 38 ανωτέρω, έδειξε ότι για πέντε από τις έξι εταιρείες του δείγματος το περιθώριο ντάμπινγκ μειώθηκε κατά τη διάρκεια της ΠΕΑΔ. Ως εκ τούτου, για τις εταιρείες αυτές, η νέα έρευνα για την απορρόφηση του δασμού θα πρέπει να περατωθεί χωρίς τροποποίηση των αρχικών μέτρων. Στην περίπτωση του ομίλου Venus, το περιθώριο ντάμπινγκ που υπολογίστηκε για την ΠΕΑΔ αυξήθηκε σε σχέση με εκείνο που είχε διαπιστωθεί κατά την ΠΑΕ, αποδεικνύοντας κατ' αυτόν τον τρόπο ότι υπήρχε απορρόφηση. Επομένως, τα μέτρα αντιντάμπινγκ που επιβλήθηκαν στις εισαγωγές του υπό εξέταση προϊόντος του ομίλου Venus θα πρέπει να τροποποιηθούν, σύμφωνα με το άρθρο 12 παράγραφος 3 του βασικού κανονισμού.

               (48)

               Όσον αφορά τον όμιλο Venus, σύμφωνα με τον κανόνα του χαμηλότερου δασμού του άρθρου 9 παράγραφος 4 του βασικού κανονισμού, η Επιτροπή κατά πρώτον συνέκρινε το περιθώριο ζημίας και το περιθώριο ντάμπινγκ. Το ποσό των δασμών θα πρέπει να καθοριστεί στο επίπεδο του περιθωρίου ντάμπινγκ. Δεδομένου ότι η έρευνα κατά των επιδοτήσεων δεν επηρεάζεται από την παρούσα νέα έρευνα, ο αντισταθμιστικός δασμός πρέπει να αφαιρεθεί, έτσι ώστε να προσδιοριστεί ο νέος δασμός αντιντάμπινγκ. Κατά συνέπεια, για τον όμιλο Venus ο νέος δασμός αντιντάμπινγκ είναι 9,4 % (δηλαδή το επί του παρόντος ισχύον περιθώριο ντάμπινγκ ύψους 12,4 % μείον 3 % αντισταθμιστικού δασμού).

               (49)

               Το αναθεωρημένο ποσοστό δασμού αντιντάμπινγκ που πρέπει να εφαρμόζεται, πριν από την καταβολή δασμού, στην καθαρή τιμή «ελεύθερο στα σύνορα της Ένωσης» έχει ως εξής:

                           Εταιρεία

                           Περιθώριο ντάμπινγκ

                           Αντισταθμιστικός δασμός

                           Περιθώριο ζημίας

                           Συντελεστής οριστικού δασμού αντιντάμπινγκ

                           GARG Inox

                           11,8 %

                           3,4 %

                           22,6 %

                           8,4 %

                           KEI Industries

                           7,0 %

                           0,0 %

                           41,9 %

                           7,7 %

                           Macro Bars and Wires

                           0,0 %

                           3,4 %

                           30,3 %

                           0,0 %

                           Nevatia Steel & Alloys

                           4,1 %

                           3,4 %

                           23,8 %

                           0,7 %

                           Raajratna Metal Industries

                           16,2 %

                           3,7 %

                           17,2 %

                           12,5 %

                           Όμιλος Venus

                           12,4 %

                           3,0 %

                           65,7 %

                           9,4 %

                           Viraj Profiles

                           6,8 %

                           0,0 %

                           32,1 %

                           6,8 %

                           Συνεργαζόμενες εταιρείες που δεν συμμετείχαν στο δείγμα

                           8,4 %

                           3,4 %

                           23,7 %

                           5,0 %

                           Όλες οι άλλες εταιρείες

                           16,2 %

                           3,7 %

                           65,7 %

                           12,5 %

               (50)

               Όλα τα μέρη ενημερώθηκαν για τα ουσιώδη γεγονότα και το σκεπτικό βάσει των οποίων επρόκειτο να υποβληθεί πρόταση διατήρησης των ισχυόντων μέτρων. Επίσης, τους δόθηκε χρόνος για να υποβάλουν παρατηρήσεις μετά την εν λόγω γνωστοποίηση. Οι παρατηρήσεις και τα σχόλια ελήφθησαν δεόντως υπόψη, εφόσον κρίθηκαν δικαιολογημένα.

               (51)

               Δύο ενδιαφερόμενα μέρη υπέβαλαν παρατηρήσεις αμφισβητώντας τα συμπεράσματα της Επιτροπής.

               (52)

               Ο καταγγέλλων επανέλαβε τον ισχυρισμό που έκανε ήδη στην καταγγελία του ότι η πτώση των τιμών εξαγωγής δεν είναι αποτέλεσμα των εξελίξεων στις τιμές των πρώτων υλών. Προς τεκμηρίωση της δήλωσης αυτής, υπέβαλε στοιχεία τα οποία καταδεικνύουν την αύξηση της τιμής του νικελίου μετά την επιβολή των οριστικών μέτρων.

               (53)

               Ωστόσο, δεδομένου ότι τα αρχικά μέτρα βασίζονταν στα πορίσματα της περιόδου της αρχικής έρευνας, η ορθή σύγκριση πρέπει να γίνει μεταξύ των τιμών των πρώτων υλών κατά την περίοδο της αρχικής έρευνας και εκείνων κατά τη διάρκεια της περιόδου έρευνας για την απορρόφηση του δασμού. Η σύγκριση αυτή οδηγεί στο συμπέρασμα ότι σημειώθηκε μείωση των τιμών των πρώτων υλών και, επομένως, ο ανωτέρω ισχυρισμός πρέπει να απορριφθεί.

               (54)

               Για έναν παραγωγό-εξαγωγέα που δεν είχε υποβάλει αίτηση για εκ νέου καθορισμό της κανονικής αξίας, ο καταγγέλλων ισχυρίστηκε ότι η Επιτροπή περιέπεσε σε σφάλμα υπολογισμού. Ωστόσο, ο καταγγέλλων εφάρμοσε τη συναλλαγματική ισοτιμία INR/ευρώ που ίσχυε κατά την έναρξη της ΠΕΑΔ στις τιμές που διαπιστώθηκαν κατά την ΠΑΕ και τη συναλλαγματική ισοτιμία INR/ευρώ που ίσχυε κατά το τέλος της ΠΕΑΔ στις τιμές που διαπιστώθηκαν στη διάρκεια της ΠΕΑΔ, πράγμα το οποίο καθιστά ανίσχυρο το σκεπτικό του. Ο ανωτέρω ισχυρισμός πρέπει, επομένως, να απορριφθεί.

               (55)

               Ο παραγωγός-εξαγωγέας για τον οποίο ο δασμός αντιντάμπινγκ θα τροποποιηθεί ισχυρίστηκε ότι η Επιτροπή δεν προέβη στην αξιολόγηση της εικαζόμενης ανεπαρκούς μεταβολής των τιμών κατά τρόπο που να συμβιβάζεται με την έννοια και τον σκοπό του άρθρου 12 του βασικού κανονισμού. Ειδικότερα, κατά τη σύγκριση των τιμών στην οποία προέβη, η Επιτροπή όφειλε να λάβει υπόψη την εξέλιξη της συναλλαγματικής ισοτιμίας, καθώς και την εξέλιξη του κόστους παραγωγής που παρατηρήθηκε στο επίπεδο των άλλων παραγωγών-εξαγωγέων, οι οποίοι ζήτησαν την εφαρμογή του άρθρου 12 παράγραφος 5, με βάση το απαιτούμενο πνεύμα καλής διοίκησης.

               (56)

               Πράγματι, ένα τέτοιο αίτημα αφορά έξοδα παραγωγής και μπορεί να ληφθεί υπόψη μόνο στο πλαίσιο της επανεξέτασης της κανονικής αξίας. Ωστόσο, σύμφωνα με το άρθρο 12 παράγραφος 5 του βασικού κανονισμού, τυχόν ισχυρισμοί περί μεταβολών της κανονικής αξίας λαμβάνονται υπόψη μόνον εφόσον τίθενται στη διάθεση της Επιτροπής πλήρη στοιχεία σχετικά με τις αναθεωρημένες κανονικές αξίες. Αυτό δεν συνέβαινε στη συγκεκριμένη περίπτωση και ο ισχυρισμός απορρίπτεται.

               (57)

               Ο ίδιος παραγωγός-εξαγωγέας διατύπωσε επίσης ορισμένες παρατηρήσεις και ισχυρισμούς όσον αφορά τον προσδιορισμό του περιθωρίου ντάμπινγκ με βάση τις τιμές εξαγωγής στη διάρκεια της ΠΕΑΔ και τις κανονικές αξίες που καθορίστηκαν στη διάρκεια της ΠΑΕ.

               (58)

               Ζήτησε από την Επιτροπή να εξαιρέσει τις συναλλαγές που έγιναν από τον συνδεδεμένο με αυτόν εισαγωγέα κατά τη διάρκεια του πρώτου μήνα της ΠΕΑΔ, καθώς οι πωλήσεις αυτές αφορούσαν εμπορεύματα που απέστειλαν οι ινδοί παραγωγοί-εξαγωγείς του ομίλου Venus πριν από την ΠΕΑΔ, σε τιμές που καθορίστηκαν επίσης πριν από την ΠΕΑΔ. Υπογράμμισε το επιχείρημα αυτό ισχυριζόμενος ότι οι πωλήσεις από την Ινδία προς τον συνδεδεμένο εισαγωγέα και από τον συνδεδεμένο εισαγωγέα στην Ένωση σε μη συνδεδεμένους πελάτες είναι συναλλαγές αντιστήριξης.

               (59)

               Πρώτον, πρέπει να σημειωθεί ότι η Επιτροπή δεν θεωρεί ότι η διαδικασία πώλησης του παραγωγού-εξαγωγέα στην Ένωση αποτελεί συναλλαγή αντιστήριξης. Οι πωλήσεις από την Ινδία στη διάρκεια της ΠΕΑΔ προς τον συνδεδεμένο εισαγωγέα μπορούν να πραγματοποιηθούν από οποιονδήποτε από τους ινδούς παραγωγούς-εξαγωγείς του ομίλου παραγωγών-εξαγωγέων και επίσης να συνδυαστούν για αποστολή και τα αντίστοιχα εισαγόμενα προϊόντα πωλήθηκαν σε πολυάριθμες περιπτώσεις σε διαφορετικούς πελάτες στην Ένωση και εν μέρει προστέθηκαν στα αποθέματα του συνδεδεμένου εισαγωγέα. Από την αντίθετη άποψη, αυτό σημαίνει ότι η πώληση σε μη συνδεδεμένο πελάτη της Ένωσης, όπως αναφέρθηκε από τον συνδεδεμένο εισαγωγέα, στη διάρκεια της ΠΕΑΔ θα μπορούσε να αποτελεί μέρος μίας ή περισσότερων απευθείας παραδόσεων από την Ινδία, από έναν ή περισσότερους ινδούς παραγωγούς-εξαγωγείς του ομίλου, ή πώληση από απόθεμα ή συνδυασμό και των δύο. Οι περιπτώσεις αυτές δεν αποδεικνύουν ότι οι εν λόγω εισαγωγές είναι συναλλαγές αντιστήριξης.

               (60)

               Πιο ουσιώδους σημασίας είναι, ωστόσο, ο μηχανισμός τιμολόγησης με τον οποίο η τιμή βάσης που καθορίστηκε κατά την αρχική συμφωνία επί των τιμών προσαρμόζεται κατά περίπτωση με την εφαρμογή της προσαύξησης της τιμής του κράματος που ίσχυε κατά τη στιγμή της παράδοσης. Αυτό αντιφάσκει με τον ισχυρισμό ότι οι τιμές καθορίστηκαν πολύ πριν από την ΠΕΑΔ. Κατά συνέπεια, το αίτημα της εξαίρεσης των πωλήσεων από τον συνδεδεμένο εισαγωγέα κατά τον πρώτο μήνα της ΠΕΑΔ πρέπει να απορριφθεί.

               (61)

               Ο ίδιος παραγωγός-εξαγωγέας ζήτησε από την Επιτροπή να δεχθεί έναν νέο κατάλογο συναλλαγών που πραγματοποιήθηκαν μέσω του συνδεδεμένου εισαγωγέα, διορθωμένο για τους διαφόρους τύπους του προϊόντος με τον ίδιο τρόπο όπως έγινε και κατά τις επιτόπιες έρευνες στην Ινδία. Υποστηρίζει ότι αυτή η προσέγγιση θα ήταν αποδεκτή, δεδομένου ότι όλες οι πωλήσεις είναι συναλλαγές αντιστήριξης.

               (62)

               Η Επιτροπή δεν μπορούσε να δεχθεί την υποβολή νέου καταλόγου συναλλαγών πωλήσεων σ' αυτό το προχωρημένο στάδιο της διαδικασίας, δεδομένου ότι δεν ήταν σε θέση να τον επαληθεύσει. Επιπλέον, όπως αναφέρθηκε ανωτέρω, η έρευνα έδειξε ότι οι πωλήσεις δεν μπορούν να χαρακτηριστούν συναλλαγές αντιστήριξης. Θα πρέπει να σημειωθεί ότι ο παραγωγός-εξαγωγέας είχε αρκετό χρονικό διάστημα μεταξύ των επιτόπιων ερευνών στην Ινδία (πρώτη εβδομάδα του Μαρτίου 2015) και της επιτόπιας έρευνας του γερμανού συνδεδεμένου εισαγωγέα (μέσα Απριλίου) για να υποβάλει αναθεωρημένο κατάλογο πωλήσεων.

               (63)

               Ο ίδιος παραγωγός-εξαγωγέας παρατήρησε ότι, για έναν συγκεκριμένο τύπο προϊόντος, η Επιτροπή δεν χρησιμοποίησε την κανονική αξία που καθορίστηκε στην αρχική έρευνα.

               (64)

               Η Επιτροπή επιβεβαίωσε την παρατήρηση αυτή και αναθεώρησε το περιθώριο ντάμπινγκ της έρευνας για την απορρόφηση, χρησιμοποιώντας τις κανονικές αξίες που καθορίστηκαν κατά την αρχική έρευνα.

               (65)

               Ο ίδιος παραγωγός-εξαγωγέας ισχυρίστηκε ότι το κόστος των ΓΔΕΠ είχε καθοριστεί αυθαίρετα σε 5 %, ενώ θα έπρεπε να είχε βασιστεί στα δεδομένα που συγκεντρώθηκαν κατά την επιτόπια έρευνα του συνδεδεμένου με αυτόν εισαγωγέα και δεν θα έπρεπε να περιλαμβάνει τις δαπάνες μεταφοράς και άλλες εκπτώσεις που είχαν ήδη αφαιρεθεί από τις τιμές μεταπώλησης, κατά την κατασκευή των τιμών εξαγωγής.

               (66)

               Διαπιστώθηκε ότι ο ισχυρισμός αυτός ήταν δικαιολογημένος, δεδομένου ότι από την επιτόπια έρευνα προέκυψαν ΓΔΕΠ χαμηλότερα από το 5 % που χρησιμοποιήθηκε για τον υπολογισμό του ντάμπινγκ αυτού του παραγωγού-εξαγωγέα.

               (67)

               Επιπλέον, ο εν λόγω παραγωγός-εξαγωγέας ισχυρίστηκε ότι το περιθώριο κέρδους ύψους 5 % που ελήφθη υπόψη είναι υπερβολικό γι' αυτόν τον τύπο βιομηχανίας και ότι η Επιτροπή υπό παρόμοιες συνθήκες θα καθόριζε περιθώρια κέρδους όχι πάνω από 1 έως 2 %.

               (68)

               Ελλείψει συνεργασίας από μη συνδεδεμένους εισαγωγείς στο πλαίσιο της έρευνας για την απορρόφηση του δασμού, η Επιτροπή αποφάσισε να στηριχθεί στα δεδομένα που συγκεντρώθηκαν κατά την αρχική έρευνα, εφόσον τα εν λόγω δεδομένα θεωρήθηκαν αρκετά πρόσφατα επειδή βασίστηκαν στην ΠΑΕ στο τέλος του Μαρτίου 2012. Τα ποσοστά κέρδους που διαβίβασε ο παραγωγός-εξαγωγέας για να στηρίξει τον ισχυρισμό του ήταν o μέσος όρος ποσοστών κέρδους προ φόρων κατά τα οικονομικά έτη 2011 έως 2013, με βάση κυρίως χρηματοοικονομικά δεδομένα που συλλέχθηκαν από χώρες της νότιας Ευρώπης, όπου το οικονομικό πλαίσιο κατά τη διάρκεια της εν λόγω περιόδου δεν ήταν το βέλτιστο. Ως εκ τούτου, η Επιτροπή αποφάσισε να χρησιμοποιήσει τα πορίσματα της αρχικής έρευνας, δηλαδή ένα ποσοστό 2,65 %, ως το κατάλληλο κέρδος για έναν μη συνδεδεμένο εισαγωγέα. Το ποσοστό αυτό, κατά συνέπεια, χρησιμοποιήθηκε κατά την κατασκευή των τιμών εξαγωγής με βάση τις τιμές μεταπώλησης που αναφέρθηκαν από τον συνδεδεμένο εισαγωγέα στην αγορά της Ένωσης.

               (69)

               Τέλος, ο παραγωγός-εξαγωγέας ισχυρίστηκε ότι η Επιτροπή καθόρισε εσφαλμένα τις τιμές CIF στο επίπεδο του συνδεδεμένου εισαγωγέα, καθώς οι τιμές CIF που καθορίστηκαν είναι χαμηλότερες από εκείνες που δήλωσε ο συνδεδεμένος εισαγωγέας στα ενωσιακά τελωνεία και στις οποίες βασιζόταν η επιβολή του δασμού αντιντάμπινγκ.

               (70)

               Η Επιτροπή καθόρισε τιμές CIF με βάση τα πορίσματα της έρευνας, δεδομένου ότι η τιμή που δηλώθηκε στα ενωσιακά τελωνεία είναι σε κάθε περίπτωση τιμή μεταβίβασης εντός του ομίλου. Ειδικότερα, διαπιστώθηκε ότι δεν υπάρχει συστημική σχέση μεταξύ της τιμής μεταπώλησης στην ενωσιακή αγορά και της τιμής μεταβίβασης, καθώς η προσαύξηση της τιμής του κράματος που προστέθηκε τελικά στην τιμή βάσης για τη μεταπώληση, κατά περίπτωση, δεν αντιστοιχεί στην προσαύξηση της τιμής του κράματος που λαμβάνεται υπόψη κατά τον καθορισμό της τιμής μεταβίβασης. Συνεπώς, ο ισχυρισμός αυτός απορρίφθηκε.

               (71)

               Για να ελαχιστοποιηθούν οι κίνδυνοι καταστρατήγησης λόγω της μεγάλης διαφοράς μεταξύ των δασμολογικών συντελεστών, κρίνεται ότι στην παρούσα περίπτωση απαιτείται να ληφθούν ειδικά μέτρα για να διασφαλιστεί η ορθή εφαρμογή των δασμών αντιντάμπινγκ. Τα εν λόγω ειδικά μέτρα, τα οποία ισχύουν μόνο για τις εταιρείες για τις οποίες εφαρμόζεται ατομικός δασμολογικός συντελεστής, περιλαμβάνουν τα ακόλουθα: την προσκόμιση στις τελωνειακές αρχές των κρατών μελών έγκυρου εμπορικού τιμολογίου, το οποίο πρέπει να συμμορφώνεται στις απαιτήσεις που ορίζονται στο παράρτημα του παρόντος κανονισμού. Οι εισαγωγές που δεν συνοδεύονται από αυτό το τιμολόγιο υπόκεινται στον δασμό αντιντάμπινγκ υπολοίπων εταιρειών που εφαρμόζεται σε όλους τους άλλους παραγωγούς.

               (72)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του βασικού κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον εκτελεστικό κανονισμό (ΕΕ) αριθ. 1106/2013 το άρθρο 1 τροποποιείται ως εξής:

               α)

               Η παράγραφος 2 αντικαθίσταται από το ακόλουθο κείμενο:
               «2.   Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή “ελεύθερο στα σύνορα της Ένωσης”, πριν από την καταβολή δασμού, για τα προϊόντα που περιγράφονται στην παράγραφο 1 και κατασκευάζονται από τις κατωτέρω εταιρείες, καθορίζεται ως εξής:

                           Εταιρεία

                           Δασμός (%)

                           Πρόσθετος κωδικός TARIC

                           GARG Inox, Bahadurgarh, Haryana and Pune, Maharashtra

                           8,4

                           Β931

                           KEI Industries Ltd, New Delhi

                           7,7

                           Β925

                           Macro Bars and Wires, Mumbai, Maharashtra

                           0,0

                           Β932

                           Nevatia Steel & Alloys, Mumbai, Maharashtra

                           0,7

                           Β933

                           Raajratna Metal Industries, Ahmedabad, Gujarat

                           12,5

                           Β775

                           Venus Wire Industries Pvt. Ltd, Mumbai, Maharashtra

                           9,4

                           Β776

                           Precision Metals, Mumbai, Maharashtra

                           9,4

                           Β777

                           Hindustan Inox Ltd, Mumbai, Maharashtra

                           9,4

                           Β778

                           Sieves Manufacturer India Pvt. Ltd, Mumbai, Maharashtra

                           9,4

                           Β779

                           Viraj Profiles Limited, Palghar, Maharashtra and Mumbai, Maharashtra

                           6,8

                           Β780

                           Εταιρείες που απαριθμούνται στο παράρτημα

                           5,0

                           Βλέπε παράρτημα

                           Όλες οι άλλες εταιρείες

                           12,5

                           Β999»

               β)

               Προστίθεται η ακόλουθη παράγραφος 4:
               «4.   Η εφαρμογή των ατομικών δασμολογικών συντελεστών που καθορίζονται για τις εταιρείες που αναφέρονται στην παράγραφο 2 και στο παράρτημα εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου, στο οποίο να υπάρχει δήλωση που να φέρει ημερομηνία και υπογραφή υπαλλήλου της εταιρείας που εκδίδει το τιμολόγιο, με αναφορά του ονόματος και της θέσης του/της, με την ακόλουθη διατύπωση: “Ο κάτωθι υπογεγραμμένος πιστοποιώ ότι (όγκος) συρμάτων από ανοξείδωτο χάλυβα, που πωλήθηκαν προς εξαγωγή στην Ευρωπαϊκή Ένωση και καλύπτονται από το παρόν τιμολόγιο, παράχθηκαν από (επωνυμία και διεύθυνση της εταιρείας) (πρόσθετος κωδικός TARIC) στην Ινδία. Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.”. Εάν δεν προσκομιστεί αυτό το τιμολόγιο, ισχύει ο δασμολογικός συντελεστής που επιβάλλεται σε “όλες τις άλλες εταιρείες”.».

         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Σεπτεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  Εκτελεστικός κανονισμός (ΕΕ) αριθ. 1106/2013 του Συμβουλίου, της 5ης Νοεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας (ΕΕ L 298 της 8.11.2013, σ. 1).

      (3)  Εκτελεστικός κανονισμός (ΕΕ) αριθ. 861/2013 του Συμβουλίου, της 2ας Σεπτεμβρίου 2013, για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας (ΕΕ L 240 της 7.9.2013, σ. 1).

      (4)  ΕΕ C 433 της 3.12.2014, σ. 8.


title: Εκτελεστικός κανονισμός (ΕΕ) αριθ. 801/2011 της Επιτροπής, της 9ης Αυγούστου 2011 , σχετικά με την τροποποίηση του κανονισμού (ΕΕ) αριθ. 206/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης  Κείμενο που παρουσιάζει ενδιαφέρον για τον ΕΟΧ

text:
               10.8.2011

               EL

               Επίσημη Εφημερίδα της Ευρωπαϊκής Ένωσης

               L 205/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 801/2011 ΤΗΣ ΕΠΙΤΡΟΠΉΣ
   της 9ης Αυγούστου 2011
   σχετικά με την τροποποίηση του κανονισμού (ΕΕ) αριθ. 206/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 παράγραφος 1 πρώτο εδάφιο και το άρθρο 8 παράγραφος 4,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 206/2010 της Επιτροπής (2) καθορίζει τις απαιτήσεις κτηνιατρικής πιστοποίησης για την εισαγωγή στην Ένωση ορισμένων αποστολών ζώντων ζώων ή νωπού κρέατος. Καθορίζει επίσης τους καταλόγους τρίτων χωρών, περιοχών ή τμημάτων τους από τις οποίες οι εν λόγω αποστολές μπορούν να εισέλθουν στην Ένωση.

               (2)

               Ο κανονισμός (ΕΕ) αριθ. 206/2010 προβλέπει ότι οι αποστολές νωπού κρέατος το οποίο προορίζεται για ανθρώπινη κατανάλωση εισάγονται στην Ένωση μόνον αν προέρχονται από τρίτες χώρες, περιοχές ή τμήματά τους που απαριθμούνται στο μέρος 1 του παραρτήματος II του ίδιου κανονισμού για τις οποίες υπάρχει υπόδειγμα κτηνιατρικού πιστοποιητικού που αντιστοιχεί στη συγκεκριμένη αποστολή που παρατίθεται στο εν λόγω μέρος.

               (3)

               Τέσσερα τμήματα της επικράτειας της Μποτσουάνα απαριθμούνται στον κατάλογο του μέρους 1 του παραρτήματος II του κανονισμού (ΕΕ) αριθ. 206/2010 ως περιοχές από τις οποίες επιτρέπονται εισαγωγές νωπού σιτεμένου κρέατος οπληφόρων χωρίς οστά στην Ένωση. Οι εν λόγω περιοχές αποτελούνται από διάφορες κτηνιατρικές ζώνες ελέγχου νόσων.

               (4)

               Στις 5 Μαΐου 2011, η Μποτσουάνα πληροφόρησε την Επιτροπή ότι υπάρχει υπόνοια εμφάνισης αφθώδους πυρετού, με βάση κλινικά σημεία που διαπιστώθηκαν σε οκτώ βοοειδή μιας γεωργικής εκμετάλλευσης. Οι εστίες επιβεβαιώθηκαν και κοινοποιήθηκαν στην Επιτροπή στις 11 Μαΐου 2011 βάσει της απομόνωσης του ιού SAT2 του αφθώδους πυρετού.

               (5)

               Οι εστίες σημειώθηκαν στην κτηνιατρική ζώνη ελέγχου νόσων 6, η οποία αποτελεί μέρος ενός από τα τέσσερα τμήματα της επικράτειας της Μποτσουάνα από τα οποία επιτρέπονται εισαγωγές νωπού σιτεμένου κρέατος οπληφόρων χωρίς οστά στην Ένωση.

               (6)

               Λόγω του κινδύνου εισόδου του αφθώδους πυρετού στην Ένωση μέσω των εισαγωγών νωπού κρέατος από είδη ευπαθή στην εν λόγω νόσο, και λαμβάνοντας υπόψη τις εγγυήσεις που παρέχονται από τη Μποτσουάνα οι οποίες επιτρέπουν την περιφερειοποίηση της χώρας, η άδεια που έχει δοθεί στη Μποτσουάνα να εξάγει νωπό σιτεμένο κρέας οπληφόρων χωρίς οστά στην Ένωση από το προσβληθέν τμήμα της επικράτειάς της θα πρέπει να ανασταλεί από τις 11 Μαΐου 2011, την ημερομηνία επιβεβαίωσης των εστιών του αφθώδους πυρετού.

               (7)

               Κατά συνέπεια, θα πρέπει να τροποποιηθεί αναλόγως το παράρτημα II του κανονισμού (ΕΕ) αριθ. 206/2010.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος 1 του παραρτήματος II του κανονισμού (ΕΕ) αριθ. 206/2010 το κείμενο για τη Μποτσουάνα αντικαθίσταται από το ακόλουθο κείμενο:

                  «BW – Μποτσουάνα

                  BW-0

                  Ολόκληρη η χώρα

                  EQU, EQW

                  BW-1

                  Οι κτηνιατρικές ζώνες ελέγχου νόσων 3γ, 4β, 5, 6, 8, 9 και 18

                  BOV, OVI, RUF, RUW

                  F

                  1

                  11η Μαΐου 2011

                  1η Δεκεμβρίου 2007

                  BW-2

                  Οι κτηνιατρικές ζώνες ελέγχου νόσων 10, 11, 13 και 14

                  BOV, OVI, RUF, RUW

                  F

                  1

                  7η Μαρτίου 2002

                  BW-3

                  Η κτηνιατρική ζώνη ελέγχου νόσων 12

                  BOV, OVI, RUF, RUW

                  F

                  1

                  20ή Οκτωβρίου 2008

                  20ή Ιανουαρίου 2009

                  BW-4

                  Η κτηνιατρική ζώνη ελέγχου νόσων 4α, εκτός της περιοχής ασφαλείας εντατικής επιτήρησης 10 km κατά μήκος των ορίων με τη ζώνη εμβολιασμού κατά του αφθώδους πυρετού και με τις περιοχές διαχείρισης της άγριας πανίδας

                  BOV

                  F

                  1

                  18η Φεβρουαρίου 2011»

   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Αυγούστου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 73 της 20.3.2010, σ. 1.